title: Aakkula

text: Messukylän henkikirjakylään kuulunut Aakkulan talo mainittiin jo vuoden 1540 maakirjassa. Talo on sijainnut nykyisen Aakkulankadun varrella ja se saattaa olla nimetty sen isäntänä vuosina 1566–1618 mainitun Aukusti Erkinpojan mukaan. Aakkulasta tuli Messukylän kappalaisen virkatalo vuonna 1678. Messukylän seurakunnan kirkkovaltuusto päätti vuonna 1928 myydä Aakkulan maat omakotitonteiksi ja viljelyspalstoiksi. Ensimmäiset tontit myytiin alueelta vuonna 1931 ja viimeiset vuonna 1939. Messukylän kuntaliitoksessa vuoden 1947 alussa alue siirtyi Tampereen kaupunkiin ja sen asemakaava vahvistettiin samana vuonna.


title: Ruotula

text: Ruotula on Tampereen kaupunginosa, joka sijaitsee noin neljän kilometrin päässä keskustasta. Ruotula rajautuu lännessä Kissanmaahan ja Uuteenkylään, idässä Takahuhtiin, etelässä Takahuhtiin ja Huikkaaseen sekä pohjoisessa Niihamaan ja Kauppiin. Vuonna 2012 Ruotulassa oli 1 506 asukasta.


title: Patryk Wronka

text: Patryk Wronka (s. 28. elokuuta 1995 Zakopane, Puola) on puolalainen jääkiekkoilija, joka pelaa Itävallan Erste Bank Eishockey Ligan tšekkiläisjoukkue Orli Znojmossa. Hän on pelipaikaltaan laitahyökkääjä, mutta osaa pelata myös keskellä. Wronka laukoo oikealta.


title: Patryk Wronka

text: Wronka on Podhale Nowy Targin kasvatti. Hän debytoi seuran miesten kakkosjoukkueessa 16-vuotiaana Puolan toiseksi korkeimmalla sarjatasolla 1. Ligassa kaudella 2012–2013. Kaudella 2013–2014 Wronka debytoi Podhalen PHL-joukkueessa, jossa hänen tulokaskautensa toi 46 runkosarjaottelussa tehot 8+22=30. Wronka oli joukkueen paras syöttäjä Piotr Kmiecikin kanssa ja toiseksi paras pistemies hänen jälkeensä. Kauden 2014–2015 päätteeksi Wronka voitti PHL-pronssia. Kaudella 2015–2016 hän oli Podhalen kolmanneksi paras pistemies tehoilla 13+29=42. Pudotuspeleissä Wronka oli joukkueen paras pistemies tehoilla 5+6=11. Hänen kautensa päättyi taas pronssiin.


title: Patryk Wronka

text: Kaudeksi 2016–2017 Wronka siirtyi vuoden mittaisella sopimuksella Itävallan Erste Bank Eishockey Ligan tšekkiläisjoukkue Orli Znojmon riveihin.


title: Patryk Wronka

text: Wronka edusti Puolaa IA-divisioonan MM-kilpailuissa vuonna 2016, jolloin hän voitti pronssia. Wronka valittiin koko turnauksen parhaaksi hyökkääjäksi ja tähdistökentälliseen. Hän pelasi myös Pyeonchangin olympiakisojen 2018 karsinnoissa. Yhteensä Wronka on pelannut 20 A-maaottelua tehopistein 3+9=12.


title: Patryk Wronka

text: Wronka pelasi myös alle 20-vuotiaiden IA-divisioonan MM-kilpailuissa vuonna 2014 sekä IB-divisioonan MM-kilpailuissa vuonna 2015, jolloin hän toimi Puolan kapteenina ja voitti pronssia. Wronka oli joukkueensa paras pistemies ja syöttäjä tehoilla 2+5=7. Hän pelasi myös alle 18-vuotiaiden IB-divisioonan MM-kilpailuissa vuonna 2013.


title: Patryk Wronka

text: Wronkan isä Adam on pelannut myös jääkiekkoa. Patrykin isoisä oli 1970-luvun Puolan maajoukkuehyökkääjä Tadeusz Kacik.


title: Aitoniemi

text: Aitoniemi on suurehko Tampereen tilastoalue, joka sijaitsee linnuntietä noin kahdeksan kilometrin päässä keskustasta. Aitoniemi rajautuu lännessä Näsijärveen, idässä Sorilaan, etelässä Näsijärveen ja Nurmeen sekä pohjoisessa Kämmenniemeen. Vuonna 2014 Aitoniemessä oli 463 asukasta. Aitolahden vanha kirkko sijaitsee siellä.


title: Don Lincoln

text: Don Lincoln (s. 1964) on yhdysvaltalainen hiukkasfysiikan tutkija Fermlabissa ja fysiikan dosentti Notre Damen Yliopistossa. Hän sai tohtorintutkinnon kokeellisesta hiukkasfysiikasta Ricen Yliopistosta vuonna 1994. Vuonna 1995 hän oli yksi T-kvarkin löytäjistä. Hän on ollut mukana kirjoittamassa satoja tutkielmia ja sittemmin ollut ryhmän jäsenenä, joka löysi todisteita Higgsin bosonista.


title: Don Lincoln

text: Lincoln on julkinen puhuja ja tiedekirjailija ja on kirjoittanut monia tiedeartikkeleita lehdissä mm. Analog Science Fiction and Fact heinäkuussa 2009, Scientific American marraskuussa 2012 ja heinäkuussa 2015 ja The Physics Teacher ainakin kuusi kertaa. Hän on myös kirjoittanut populaaritiedekirjoja, joissa kuvataan hiukkasfysiikkaa. Vuonna 2013 hän julkaisi kirjan nimeltään "Alien Universe: Extraterrestrials in our Minds and in the Cosmos", joka kertoo, miten yleiset kuvat avaruusolennoista tulivat länsimaisen kulttuuriin ja kertoo sitten mitä moderni fysiikka, kemia ja biologia voi kertoa meille siitä minkälaista älykäs maanulkopuolinen elämä voisi olla. Hän on ollut mukana useissa videoissa, joiden tarkoituksena on levittää hiukkasfysiikan löytöjä ja alkaen 7.7.2011 on ollut pääpuhujana videoiden sarjassa, joita tuottaa Fermilab, jotka tutkivat erilaisia kysymyksiä hiukkasfysiikassa kansantajuisella ja joskus humoristisella tavalla. Aiheita, jotka ovat mukana sarjassa ovat mm. higgsin bosoni, antimateria, neutriinojen olemus, alkuräjähdyksen käsitteet, kosminen Inflaatio, multiversumi ja supersymmetria.


title: Don Lincoln

text: Viime vuosina hän on ollut vahvasti mukana tutkimuksessa joka käyttää Fermilab Tevatronin  DZero -ilmaisinta ja myös Cernin Compact Muon Solenoid hiukkasilmaisinta, joka on osa Large Hadron Collideria. Hänen popularisointinsa kattaa myös kolumneja, jotka kertovat tutkimusaineistosta tulleiden mittausten tuloksista yleisölle CMS (kuukausittain) ja DZero (joka toinen viikko). Hän on myös kirjoittanut toistuvasti osiota Physics in a Nutshell ("fysiikkaa pähkinänkuoressa)"— Fermilab verkkolehteen ja blogeja televisio-ohjelma NOVAN verkkosivuille. Lisäksi, hän on luonut useita videoita, jotka popularisoivat hiukkasfysiikkaa ja kosmologiaa tavalliselle yleisölle.


title: Don Lincoln

text: Lincoln on American Physical Societyn jäsen ja hän sai 2013, Euroopan Physical Society HEPP Outreach-palkinnon "viestimisestä useissa medioissa hiukkasfysiikan kiinnostavuudesta lukiolaisille, opettajille ja suurelle yleisölle".


title: Haihara

text: Haihara on pieni Tampereen kaupunginosa, joka sijaitsee linnuntietä noin seitsemän kilometrin päässä keskustasta. Haihara rajautuu lännessä ja etelässä Kaukajärveen, idässä Viialaan ja pohjoisessa Hankkioon. Vuonna 2014 Haiharassa oli 199 asukasta. Haiharassa oli Tampereen kaupunginosista Kämmenniemen ja Korkinmäen jälkeen suhteellisesti eniten kouluikäisiä vuonna 2014. Kaupunginosassa sijaitsee mm. Haiharan kartano. Kartano ja puistoalue yhdessä muodostavat Tampereen kaupungin ylläpitämän Haiharan taidekeskuksen. Kesällä Haiharan taidekeskuksen alueella voi tutustua taidenäyttelyihin, osallistua taidekursseille, seurata nukketeatteria ja puistokonsertteja. 200 vuotta vanha väentupa toimii kahvilana.


title: Korkinmäki

text: Korkinmäki on Tampereen kaupunginosa, joka sijaitsee noin neljän ja puolen kilometrin päässä keskustasta. Korkinmäki rajautuu lännessä Veisuun, idässä Turtolaan, etelässä Hallilaan ja pohjoisessa Muotialaan. Vuonna 2014 Korkinmäessä oli 1 105 asukasta. Korkinmäessä oli Tampereen kaupunginosista Kämmenniemen jälkeen eniten kouluikäisiä vuonna 2014.


title: Korkinmäki

text: Kaupunginosa on nimetty siellä sijainneen Korkinmäen torpan mukaan. Torpan perusti Korkki-niminen sotamies ja sen rakennukset purettiin vuonna 1926. Paikasta on ollut käytössä myös rinnakkaisnimi Jakinmäki. Alue liitettiin Messukylän kunnan osana Tampereen kaupunkiin vuonna 1947 ja sen ensimmäinen osa-asemakaava vahvistettiin vuonna 1952.


title: Indium(III)oksidi

text: Indium(III)oksidi (tai "di-indiumtrioksidi") on indiumin epäorgaaninen yhdiste hapen kanssa, jossa happi esiintyy hapetusluvulla −II ja indium +III. Näin muodostuva yhdiste on InO. Se on amfoteerinen kiinteä aine, joka muodostaa keltaisia, hieman vihertäviä kiteitä. Aine ei liukene veteen. Sen amorfinen muoto liukenee eri happoihin, mutta kiteinen ei.


title: Indium(III)oksidi

text: Indium(III)oksidia saadaan poltettaessa metallista indiumia. Indium palaa sinisellä liekillä ja reaktio on:


title: Indium(III)oksidi

text: Myös indium(III)hydroksidin kuumentaminen tuottaa oksidia:


title: Indium(III)oksidi

text: Indiumoksidia on käytetty joissain alkaliparistoissa sekä optisissa pinnoitteissa ja lasin värjäyksessä. Sitä voidaan myös käyttää elektroniikan puolijohdekomponenteissa n-tyypin puolijohdemateriaalina.


title: Hallman

text: Hallman on muun muassa seuraavien sukunimi:


title: Lintulampi

text: Lintulampi on Tampereen kaupunginosa, joka sijaitsee linnuntietä noin kuuden ja puolen kilometrin päässä keskustasta. Lintulampi rajautuu lännessä Ryydynpohjaan, idässä Lielahteen ja Niemeen, etelässä Lielahteen ja pohjoisessa Pohtolaan. Lintulammessa oli 31.12.2014 2 383 asukasta. Lielahden koulu sijaitsee siellä.


title: Anne Neville

text: Anne Neville (11. kesäkuuta 1456 – 16. maaliskuuta 1485) oli Englannin kuningatar ja kuningas Rikhard III:n puoliso.


title: Anne Neville

text: Hän oli Richard Nevillen, 16. Warwickin jaarlin nuorin tytär. Hänellä oli vanhempi sisar Isabel Neville, joka oli naimisissa Clarencen herttua Georgen kanssa.


title: Anne Neville

text: Anne Neville oli lyhyen aikaa naimisissa kuningas Henrik VI:n pojan Edvard Westminsteriläisen kanssa ja hänestä tuli Walesin prinsessa avioliiton seurauksena. Edvard kuoli kuitenkin Tewkesburyn taistelussa vuonna 1471 vain 17-vuotiaana. Seuraavana vuonna Anne meni naimisiin kuningas Edvardin nuoremman veljen Gloucesterin herttua Richardin kanssa 12. heinäkuuta 1472. Richardista tuli myöhemmin kuningas Rikhard III.


title: Anne Neville

text: Anne Neville kuoli auringonpimennyksen aikaan 16. maaliskuuta 1485 Westminsterin palatsissa ja hänet on haudattu Westminster Abbeyn kirkkoon.


title: Anne Neville

text: Anne Neville esiintyy hahmona William Shakespearen näytelmän "Rikhard III" kolmessa kohtauksessa.


title: Mikko Hallman

text: Niilo Mikko Kustaa Hallman (s. 30. tammikuuta 1945 Helsinki) on suomalainen lastenlääkäri ja professori. Hän on ollut Helsingin yliopistollisen keskussairaalan naistentautien klinikan lastenosaston ylilääkäri 1985–1990 ja Helsingin yliopiston neonatologian dosentti vuodesta 1979. Hänen tutkimuskohteenaan on ollut keskosten keuhkovaurioiden ehkäiseminen. Vuosina 1989–1997 hän oli Kalifornian yliopiston lastentautiopin professori ja vuodesta 1997 Oulun yliopiston lastentautiopin professori.


title: Mikko Hallman

text: Hallmanin isä oli professori Niilo Hallman.


title: Mikko Hallman

text: Hallman on saanut muun muassa seuraavat palkinnot:


title: Niemenranta

text: Niemenranta on Tampereen kaupunginosa, joka sijaitsee linnuntietä noin neljän ja puolen kilometrin päässä keskustasta. Alueella sijaitsee kulttuurihistoriallisesti arvokas Niemen kartano. Niemenranta rajautuu lännessä Lielahteen, idässä Näsijärveen, etelässä Lielahteen ja Näsijärveen sekä pohjoisessa Niemeen. Niemenrannassa oli 31.12.2014 697 asukasta.


title: Nurmi (Tampere)

text:
Nurmi on Tampereen tilastoalue, joka sijaitsee linnuntietä noin kymmenen kilometrin päässä keskustasta. Nurmi rajautuu lännessä Näsijärveen, idässä Kangasalaan, etelässä Olkahiseen ja pohjoisessa Sorilaan ja Aitoniemeen. Nurmessa oli 31.12.2014 360 asukasta.
Nurmessa sijaitsee Tampereen kristillinen koulu.


title: Three Minutes to Earth

text: Three Minutes to Earth () on The Shinin ja Mariko Ebralidzen esittämä kappale, jolla he edustivat Georgiaa vuoden 2014 Eurovision laulukilpailussa Tanskan Kööpenhaminassa.


title: Three Minutes to Earth

text: Kappale kilpaili Euroviisujen toisessa semifinaalissa, jossa se sijoittui viimeiseksi eli viidenneksitoista ja täten karsiutui finaalista.


title: Pappila (Tampere)

text: Pappila on Tampereen kaupunginosa, joka sijaitsee noin viiden ja puolen kilometrin päässä keskustasta. Pappila rajautuu lännessä Takahuhtiin, idässä Linnainmaahan, etelässä Ristinarkkuun ja pohjoisessa Niihamaan. Pappilassa oli 31.12.2014 2 954 asukasta.


title: Attention

text: Attention () on Vilija Matačiūnaitėn esittämä kappale, jolla hän edusti Liettuaa vuoden 2014 Eurovision laulukilpailussa Tanskan Kööpenhaminassa.


title: Attention

text: Kappale kilpaili Euroviisujen toisessa semifinaalissa, jossa se sijoittui yhdenneksitoista ja täten karsiutui ensimmäisenä finaalista.


title: Hisor

text: Hisor (, ; ), on kaupunki keskushallinnon vastaamalla erityisalueella, Keski-Aasiassa sijaitsevan Tadžikistanin länsiosassa. Kaupunki sijaitsee maanteitse noin 20 kilometriä pääkaupunki Dušanbesta länteen.


title: Hisor

text: Kaupungin väkiluku on kehittynyt seuraavasti: 20 220, 20 000 , 23 200 ja 27 400 .


title: Vahdat

text: Vahdat (, ; ) on kaupunki keskushallinnon vastaamalla erityisalueella, Keski-Aasiassa sijaitsevan Tadžikistanin länsiosassa. Paikkakunta tunnettiin useilla eri nimillä 1900-luvulla (; ; ). Kaupunki sijaitsee maanteitse runsas 20 kilometriä pääkaupunki Dušanbesta itään.


title: Vahdat

text: Kaupungin väkiluku on kehittynyt seuraavasti: 45 731 ,44 000 , 49 100 ja 42 400 .


title: Tursunzoda

text: Kaupungin aseman Regar sai vuonna 1952. Rautatieasema (Regar). Alumiiniteollisuutta (Talco), posliinituotantoa, puuvillan käsittelylaitos ja muuta teollisuutta. Kaupunki on nimetty runoilija, akateemikko, kansallissankari Mirzo Tursunzodan (1911–1977) mukaan. Kaupungin lähellä on historiallinen arkkitehtuurikohde Hajj Nahšran (mausoleumi 1000–1100 -luvulta).


title: Tursunzoda

text: Vuoden 2016 alussa Tursunzoda oli Tadžikistanin kuudenneksi väkirikkain kaupunki 52 800 asukkaallaan. Oheinen taulukko kuvaa kaupungin väkiluvun kehitystä vuosina 1959–2016.


title: Tursunzoda

text: Kaupungin pohjoispuolella toimii suuri Talco-alumiinitehdas (, ). Se on Keski-Aasian suurin alumiinitehdas, ja kuluttaa erittäin merkittävän osan, jopa 40 prosenttia maan sähköntuotannosta.


title: Konibodom

text: Konibodom (, ; ), on historiallinen kaupunki Ferganan laakson lounaisosassa, Keski-Aasiassa. Hallinnollisesti kaupunki kuuluu Tadžikistanin pohjoisosat kattavaan Sugdin maakuntaan. Vuonna 2016 runsaan 50 000 asukkaan Konibodom arvioitiin maansa seitsemänneksi väkirikkaimmaksi kaupungiksi.


title: Konibodom

text: Kaupunki sijaitsee linnuntietä noin 242 kilometriä pääkaupunki Dušanbesta koilliseen; maanteitse etäisyys on 382 kilometriä. Maakuntakeskus Hudžand sijaitsee 80 kilometrin päässä lännessä. Syrdarja-jokeen padottu Qairoqqumin tekojärvi on noin 7 kilometriä kaupungista länteen ja Uzbekistanin valtioraja maanteitse noin 9 kilometriä kaupungin keskustasta pohjoiseen. Uzbekistanin rataverkkoon liittyvän Taškent–Havast (risteysasema)–Kokand linjan rautatieasema (Konibodom) sijaitsee 6 kilometriä keskustasta luoteeseen.


title: Konibodom

text: Arkeologisten kaivausten mukaan kaupungin alueella oli asutusta toisella vuosituhannella eaa. Eräs suuren silkkitien haara kulki paikkakunnan kautta 3 700 vuotta sitten. Erään tulkinnan mukaan paikkakunta esiintyisi persialaisen kansojen kansalliseepoksessa, Kuninkaiden kirjassa nimellä "Kanobad" ja löytyisi kuvauksia persialaisten ja tuanialaisten välillä käydysta sotatoimista alueella. Kaupungin tulkitaan esiintyvän nimellä "Kand" vuodelta 712–713 olevassa kirjallisessa lähteessä. Tällä perusteilla on tulkittu asutuksen olleen olemassa ennen lähteen kuvaamia arabijoukkojen hyökkäyksiä. Pysyvämpi asutus kehittyi 700–900 -luvulla jaa. Aiemmassa historiankirjoituksessa eli neuvostovuosina paikkakunnan todettiin esiintyvän kirjallisissa lähteissä ensi kertaa vasta vuonna 1463. Piirihallinto Konibodomin seudulle perustettiin 1925 (seutu tällöin osa Tadžikistanin ASNT:a). Kaupungin aseman piirikeskus sai 1937.


title: Konibodom

text: Kaupunki oli aiemmin kuuluisa manteleistaan. Seudun manteleita ja niiden hyvyyttä - herkullisuutta ja sormin särjettävää kuorta - kuvattiin 1100- ja 1200-luvun historioitsijoiden ja runoilijoiden säkeissä. Manteleihin viittaava nimitys Konibodom kaupungille vakiintui 1100–1500 luvuilla. Kaupungin (venäjänkielisen) nimen katsotaan juontuvan sanoista кент (kent) 'kaupunki tai kylä' ja бадам (badam) 'manteli'. Näin kaupungin nimen merkitys olisi 'mantelikaupunki'.


title: Konibodom

text: Ferganan suuri kanava sivuaa kaupungin eteläosia; kastelukanavien verkosto ulottuu kaupunkiin. Siellä jalostetaan muun muassa seudulla kasvatettua puuvillaa. Auton varaosatuotantoa, käsiteollisuutta. Kaupungissa on teatteri (myös elokuvaesityksiä), museo, kouluja, moskeija. Opettajankoulutuslaitos.


title: Konibodom

text: Kaksi madrasaa on säilynyt: Madrasa Mirradjab Dodho (1500-luvulta; toimii nykyään kotiseutumuseona) ja Oimin madrasa 1500- tai 1600-luvulta. Oimin madrasa on harvoja keskiaasialaisia islamilaisia kouluja, johon myös tytöt pääsevät opiskelemaan; työillä ja pojilla on omat tilansa. Neuvostovuosina rakennus toimi jonkin aikaa vankilana, sittemmin maatalousalan yrityksen varastona ja poikien uudelleenkoulutuslaitoksena. Vuonna 1996 madrasa restauroitiin perusteellisesti. Historiallisiin rakennuksiin lukeutuu myös 1600-luvulta peräisin oleva mausoleumi (Langari Bobo).


title: Konibodom

text: Oheinen taulukko kuvaa Konibodomin väkiluvun kehitystä vuosien 1959-2016.


title: To the Sky

text: To the Sky () on Tijana Dapčevićin esittämä kappale, jolla hän edusti Entinen Jugoslavian tasavalta Makedoniaa vuoden 2014 Eurovision laulukilpailussa Tanskan Kööpenhaminassa.


title: To the Sky

text: Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista.


title: Buston

text:
Buston (; ), joka kantoi alkuvuoteen 2016 saakka oli neuvostosankari Valeri Tškalovin mukaan nimeä Tškalov tai Tškalovsk (; , ), on kaupunki Sugdin maakunnassa, Keski-Aasiassa sijaitsevan Tadžikistanin pohjoisosassa. Kaupunki sijaitsee aivan maakuntakeskus Hudžandin kaakkoispuolella, linnuntietä noin 205 kilometriä pääkaupunki Dušanbesta pohjoiskoilliseen.
Tadžikistanin tilastokeskuksen väkilukuarvio kaupungille on 30 800 .


title: Pandžakent

text: Pandžakent (, ; ), on kaupunki Sugdin maakunnassa, Keski-Aasiassa sijaitsevan Tadžikistanin länsiosassa. Pandžakent sijaitsee linnuntietä noin 150 kilometriä pääkaupunki Dušanbesta luoteeseen. Kaupungin keskustasta parisenkymmentä kilometriä länteen on Uzbekistanin raja ja Samarkandiin on vain 68 kilometriä. Pandžakent sijaitsee Zarafšonjoen (Zeravšan) varrella.


title: Pandžakent

text: Kaupungin arvon se sai vuonna 1953. Kaupungin väkiluku on kehittynyt seuraavasti: 27 903 , 33 000 , 35 900 ja 41 200 .


title: Isfara

text: Isfara (, ; ), on kaupunki Sugdin maakunnassa, Keski-Aasiassa sijaitsevan Tadžikistanin pohjoisosassa.


title: Isfara

text: Kaupungin väkiluku on kehittynyt seuraavasti: 34 524 , 37 000 , 40 600 ja 47 800 .


title: Tự Đức

text: Tự Đức oli Vietnamin Nguyễn-dynastian neljäs keisari. Hän nousi valtaan isänsä Thiệu Trịn kuoltua vuonna 1847.


title: Tự Đức

text: Tự Đứcin nousu valtaistuimelle ei sujunut ongelmitta, sillä hänen isänsä Thiệu Trị oli muuttanut kruununperimysjärjestystä siten että valtaan ei noussut automaattisesti keisarin vanhin poika, vaan keisari voisi valita seuraajansa. Tässä tapauksessa Thiệu Trị oli päättänyt että valtaistuimelle nousee Tự Đức, vanhemman veljen Hồng Bảon sijasta. Thiệu Trị katsoi että nuorempi veli vastustaisi paremmin ulkovaltojen taholta tulevaa uhkaa, ja puolustaisi perinteisiä vietnamilaisia arvoja ja pitäisi ulkovaltojen vaikutuksen pois Vietnamista. Hồng Bảo ei hyväksynyt Tự Đứcin nousua valtaistuimelle, ja hän johti Tự Đứcin vastaista kapinaa Thiệu Trịn kuoltua. Tự Đức kukisti kapinan, mutta säästi Hồng Bảon kuolemanrangaistukselta heidän äitinsä pyynnön vuoksi. Hồng Bảo teki kuitenkin itsemurhan vankilassa.


title: Tự Đức

text: Tự Đức jatkoi edeltäjiensä Thiệu Trịn ja Minh Mạngin tiellä, ja jatkoi kristinuskoa levittäneiden lähetyssaarnaajien vainoa. Lähetyssaarnaajien toimintakielto johti lopulta siihen, että Ranskan keisari Napoleon III lähetti armeijan vapauttamaan Vietnamin, ja vuonna 1858 alkoi maiden välillä sota. Sodan lopputuloksena ranskalaiset pakottivat keisari Tự Đứcin luovuttamaan Ranskan vallan alle maan eteläosan, josta ranskalaiset alkoivat käyttää nimitystä Kotšinkiina.


title: Tự Đức

text: Ranska pyrki alistamaan valtaansa Tự Đứcin hallintokaudella myös maan pohjoisosan Tonkinin. Tự Đức kääntyi avun saamiseksi kiinalaisten puoleen, mutta Kiinan-Ranskan sodan päätteeksi Ranska otti hallintaansa Vietnamin loputkin alueet vuonna 1885 ja Vietnam joutui Ranskan protektoraatiksi.


title: Tự Đức

text: Tự Đứcia on kutsuttu toisinaan itsenäisen Vietnamin viimeiseksi keisariksi, sillä hänen valtakaudellaan Ranskan kolonialistinen hallinto maassa kasvoi, ja Vietnamin hallinta siirtyi ranskalaisille. Hänen jälkeensä vallassa olleet keisarit hallitsivat maata nimellisesti, mutta todellista valtaa käyttivät ranskalaiset.


title: Tự Đức

text: Tự Đức kuoli vuonna 1883. Hän oli sairastanut lapsena isorokon, minkä vuoksi hän ei kyennyt saamaan lapsia. Tự Đứcin jälkeen valtaistuimelle nousi hänen veljenpoikansa Dục Đức.


title: Volkswagen Polo II

text: Volkswagen Polo II (Typ 86C) on Volkswagenin Polo-mallin toinen sukupolvi, jota valmistettiin vuosina 1981–1994. Sedan-korimalli tunnettiin ensimmäisen sukupolven tavoin Derbynä, joka kuitenkin nimettiin vuonna 1985 Poloksi.


title: Volkswagen Polo II

text: Toisen sukupolven Volkswagen Polo esiteltiin syksyllä 1981. Korimalleja oli nyt tarjolla kaksi: pystyperäinen hatchback sekä vuonna 1983 markkinoille tullut loivaperäisempi versio, jota markkinoitiin coupéna.


title: Volkswagen Polo II

text: Moottorivalikoimassa olivat aluksi 1,1- ja 1,3-litraiset bensiinimoottorit. Vuonna 1983 mallistoa täydennettiin 1,0-litraisella, ja 1,3-litrainen dieselmoottori tuli saataville vuonna 1986.


title: Volkswagen Polo II

text: Ainoastaan vuonna 1987 valmistettiin mekaanisesti ahdetulla 1,3-litraisella (115 hv) moottorilla varustettua Polo GT G40 -mallia, joka oli saatavana vain coupé-korisena.


title: Volkswagen Polo II

text: Vuonna 1990 Polo koki perusteellisen kasvojenkohotuksen, jossa se sai neliskulmaiset ajovalot, suuremmat puskurit ja täysin uuden sisustan. Korin muotoja oli myös pyöristetty kauttaaltaan. 1,3-litraisen dieselin korvasi 1,4-litrainen, ja uutena bensiinimoottorina oli 1,3-litrainen, jossa oli polttoaineen suihkutus ja katalysaattori. Sedan-mallin tuotanto päättyi.


title: Lämpötilakerrostuneisuus (limnologia)

text: Lämpötilakerrostuneisuus on erikoistapaus tiheyseroihin perustuvassa vesistöjen tai ilmamassojen kerrostumisista (tiheyskerrostuneisuus). Lammissa, järvissä ja merissä on havattu vesimassojen asettautuvan eri lämpötilojen mukaisiin kerroksiin. Vesi voi kerrostua monestakin syystä, mutta kaikissa tapauksissa kerrostuminen johtuu vesikerrosten välisistä tiheyseroista. Pohjimmainen vesikerros on muita kerroksia tiheämpi, seuraavaksi tulee seuraavaksi tihein ja niin edelleen, ja lopulta ylinnä kelluu vähiten tihein vesikerros. Jos tiheyserot johtuvat vain veden lämpötiloista, puhutaan lämpötilakerrostumisesta. Muita tiheyteen vaikuttavia ilmiöitä ovat liuoksien tiheyserot kuten esimerkiksi suolapitoisuus merivedessä. Lämpötilakerrostuminen on lähinnä lauhkean vyöhykkeen ilmiö.


title: Lämpötilakerrostuneisuus (limnologia)

text: Yleensä voidaan lämpötilakerrostumasta erottaa kolme kerrosta. Ylin kerros on päällysvesi (), joka sijaitsee harppauskerroksen eli termokliinin () päällä. Harppauskerroksen alla sijaitsee alusvesi ().


title: Lämpötilakerrostuneisuus (limnologia)

text: Nestemäisen veden tiheys on suurimmillaan noin +4 °C:n lämpötilassa. Sitä viileämmässä ja sitä lämpimämmässä vedessä veden tiheys on tätä arvoa pienempi. Jos verrataan +20 °C veden tiheyttä (0,99820 g/cm) +4 °C veden tiheyteen (0,999973 g/cm), saadaan 0,18 % ero. Saman kokoiset vesialueiden painossa on tuo sama 0,18 % ero. Painovoima siirtää hitaasti tiheämmän vesialueen kevyemmän vesialueen alle. Elleivät vedet sekoitu toisiinsa tai niiden lämpötilat tasoitu, jäävät vesikerrokset tähän järjestykseen.


title: Lämpötilakerrostuneisuus (limnologia)

text: Kesällä aurinko lämmittää lammen tai järven vedenpintaa, jolloin sen lämpötila kohoaa muuta vesimassaa korkeammaksi. Tämän lämmenneen vesikerroksen tiheys on pienempi kuin viileämmän veden tiheys ja se säilyttää keveämpänä paikkansa vesimassan päällimmäisenä kerroksena. Tässä vesikerroksessa aallokon vaikutus on suurin, jolloin siinä oleva lämpötilaerot tasottuvat veden sekoittuessa. Auringon lämpö ja tuulen sekoittumisen yhteisvaikutuksesta seuraa, että tasalämpöisen kerroksen alla on viileää vettä. Sitä kerrosta, jossa lämpötila putoaa pintaveden lämpötilasta pohjan viileään lämpötilaan, kutsutaan harppauskerrokseksi eli termokliiniksi. Harppauskerros erottaa vesimassasta päällysveden ja alusveden toisistaan. Alusveden lämpötila on alhaisin ja saattaa syvissä järvissä olla +4 °C tai sitä muutaman asteen lämpimämpi.


title: Lämpötilakerrostuneisuus (limnologia)

text: Tiheyserojen takia erilämpöiset vesikerrokset eivät kesällä sekoitu keskenään ja niistä muodostuu pysyviä elinympäristöjä, joissa olosuhteet voivat kehittyä erillään muista vesikerroksista. Vesistön pohjan tapahtumat vaikuttavat alusveden laatuun ja vedenpinnan tapahtumat päällysveden olosuhteisiin. Alusvedessä olevat kivennäisaineet ja humus painuvat järven pohjaan muodostaen mutaa. Mudan joukkoon jää myös ravinteita, jotka ovat sakkautuneet sinne alusvedestä. Happi kulkeutuu päällysveteen veden pinnan kautta eikä se läpäise harppauskerrosta matkallaan alusveteen muuten kuin diffusoitumalla. Jos alusvedestä alkaa happi järven rehevöitymisestä johtuen loppua, alkaa pohjan sedimenteissä oleva fosfori liueta takaisin veteen. Liuennut fosfori jää alusveteen nostaen sen fosforipitoisuudet moninkertaisiksi. Päällysveden tilanteesta voidaan esittää esimerkkinä levän yhteyttämistoiminta. Jos vedessä on runsaasti ravinteita ja levät pääsevät lisääntymään niin runsaaksi, niin vesi sameutuu silmiinnähden. Silloin auringonvalo ei pääse enää tunkeutumaan syvälle veteen ja kerros, jossa kasvit ja levät voivat yhteyttää, jää ohuemmaksi. Järvenpohja saattaa päällysveden levätilanteen vuoksi hämärtyä tai pimentyä täysin. Samalla päällysveden yläosa lämpenee lisää ja harppauskerros muuttuu paksummaksi. Nämäkin esimerkit osoittavat, että lämpötilakerrostuminen jakaa vesimassan osiin, joiden sisällä tapahtuu asioita toisista kerroksista riippumatta.


title: Lämpötilakerrostuneisuus (limnologia)

text: Kun auringon valon vaikutukset heikkenevät, jäähtyvät vesistöjen päällysvedet. Ero harppauskerroksen lämpötilaan pienenee ja lopulta häviää. Nyt vedet voivat sekoittua tuulen vaikutuksesta syvemmältä. Tämä syksyllä tapahtuva täyskierto sekoittaa yleensä pienten järvien vedet parissa tai kolmessa viikossa. Suurissa järvissä koko järven täyskierto vie moninkertaisen ajan. Lopputulos on, että koko järvi on samanlämpöinen.


title: Lämpötilakerrostuneisuus (limnologia)

text: Talven lähestyminen saa samanlämpöisen vesimassan pinnalla olevat vedet jäähtymään. Tiheyseroista johtuen +4 °C vesi vajoaa pinnalta järven pohjalle. Näin jatkuu, kunnes koko vesimassa on tämän lämpöistä ja alkaa muodostua talviajan lämpötilakerrostuminen. Siinä muu vesimassa jäähtyy viileämmäksi, kun pohjan vesimassat, ja siten kelluvat sen yläpuolella. Vedenpinnan jäätymishetkellä pintavesi on 0 °C ja pohjavesi +4 °C. Syntyvä jääkansi estää tuulen sekoittamasta vettä. Harppauskerros saattaa käsittää koko vesimassan sen pinnalta pohjaan asti, sillä siinä kerroksessa lämpötila muuttuu ääripäiden välissä koko matkan. Ojat ja joet tuovat järveen viileää vettä ja sekoittavat siihen vesikerroksen, joka saattaa täyttää päällysvesikerroksen kriteerit. Silloin harppauskerros sijaitsee syvemmällä +4 °C lämpöisen alusveden päällä. Jos järvi on pieni ja talvi on ankara, pienenee +4 °C kerros ja pohjallakin saattaa sen hävitessä olla pysyvä +0–2 °C kerros. Syvissä järvissä alusvesi säilyttää tiheimmän veden lämpötilansa +4 °C koko talven.


title: Lämpötilakerrostuneisuus (limnologia)

text: Seuduilla, missä vesistöt jäätyvät, ei järven päällysveteen tule ilmasta happitäydennystä. Koska happi kulkee yleensä vesimassassa ylhäältä alas, tulee harppauskerroksesta sen leviämiselle este. Alusvesi jää ilman ylhäältä tulevaa happea ja entinen happi kuluu eliötoiminnan tai hajoamisprosessien kautta vähiin tai jopa loppuun. Kun happipitoisuus alittaa pitoisuuden 6 mg/l, aletaan puhua happiongelmista. Kalat eivät viihdy vähähappisissa syvissä vesissä. Jos talvella on hapenkulutus nopeaa, laskee happipitoisuus vielä tästäkin. Seurauksena saattaa olla osittainen tai täydellinen happikato. Tämä tilanne on mahdollinen erittäin humuspitoisissa ja ruskeissa dystrofisissa vesistöissä. Silloin ravinteet alkavat liueta sedimenteistä takaisin veteen ja veden happamuustaso voi muuttua suurestikin.


title: Lämpötilakerrostuneisuus (limnologia)

text: Keväällä aurinko alkaa lämmittää jään alla olevaa päällysvettä ja jäät sulavat. Kun jäiden lähdettyä alkaa tuuli vaikuttaa vesikerrosten rakenteeseen, tapahtuu keväinen täyskierto syystäyskierron tapaan. Lopulta järvi on tasalämpöinen ja loppukevään auringon lämpö voi aloittaa uuden lämpötilakerrostuksen mudustamisen edellisten vuosien tapaan.


title: Lämpötilakerrostuneisuus (limnologia)

text:
Matalat vesistöt saavat auringonvaloa pohjaan asti, mikä lämmittää veden kauttaaltaan. Silloin vesistöön ei muodostu lämpötiloiltaan erilämpöisiä kerroksia. Toinen kerrostumisen häiriötekijä johtuu tuuliolosuhteista. Jos lampi tai järvi on monelta suunnalta tuulten armoilla, pystyy tuuli sekoittamaan syvätkin vedet tasalämpöisiksi. Matalassa lammessa ilmiö kuitenkin esiintyy, jos se sijaitsee tuuliin nähden suojaisassa paikassa ja jos auringon valo ei ulotu kovin syvälle veteen (sameus). Silloin lammen pintavedet lämpenevät eniten ja kerrostuma voi syntyä ainakin vähäksi aikaa.
Meressä lämpötilakerrostuminen ei riipu puhtaasti lämpötilan aiheuttamista tiheyseroista, vaan huomioon on otettava myös suolapitoisuuden aiheuttamat tiheyserot. Meren lämpötilakerrostuminen on näiden yhteisvaikutuksesta syntynyt kerrostuminen. Voimakkaat tuuli ja sen aallokko sekoittavat meren pintavesiä, joten ne ovat tasalämpöisiä paljon syvemmällä kuin järvet. Merivirrat kuljettavat vesimassoja erilaisten vedenalaisten harjanteiden välistä ja ylitse, jolloin sekoittumista tapahtuu myös pohjan lähellä. Merien lämpötilakerrostuminen on siksi selkeintä laajojen valtamerien äärellä.


title: Lämpötilakerrostuneisuus (limnologia)

text: Valtamerien syvyyksissä vallitsee melko tasainen −2–5 °C:n lämpötila. Suolaisen meriveden sulamispiste on 0 °C alapuolella, joten merenpohjassa on nestemäistä vettä. Tämä lämpötila alkaa kohota vasta 1 500–1 000 metrissä merenpinnan alapuolella, missä se saa auringonvalon lämpöenergialla lämmennyttä sekoittunutta vettä pintavesistä. Tästä syvyydestä alkaa termokliini, jossa lämpötila kohoaa ylös mentäessä pintavesien lämpötulaan. Pintaveden lämpötila riippuu siitä, millä leveysasteella ollaan. Napa-alueilla pintavesi on samanlämpöistä kuin pohjan vesimassat. Trooppisilla alueilla pintavesi voi olla yli 30 °C lämmintä. Lauhkeilla vyöhykkeilla meriveden pintalämpötila vaihtelee samalla tavalla kuin makeanveden järvissäkin.


title: Dục Đức

text: Dục Đức oli Vietnamin Nguyễn-dynastian viides keisari. Hän seurasi valtaistuimella setäänsä Tự Đứcia tämän kuoltua vuonna 1883. Dục Đức toimi keisarina ainoastaan kolmen päivän ajan. Hänen valtakautensa lyhyyden vuoksi hänet on toisinaan ohitettu Nguyễn-dynastian hallitsijoiden joukossa.


title: Dục Đức

text: Keisari Tự Đứcilla ei ollut lapsia, mutta hänellä oli adoptoituna kolme veljenpoikaa; Dục Đức, Kiến Phúc ja Đồng Khánh. Dục Đức oli heistä vanhin, mutta hän ei ollut Tự Đứcin suosiossa kruununperimysjärjestyksen ensimmäisenä. Dục Đức oli kuitenkin hovin vaikutusvaltaisten naisten suosikki kruununperijäksi. Dục Đứcin vastustajiin kuului johtavia mandariineja, jotka onnistuivat syrjäyttämään hänet valtaistuimelta tekaistujen syytösten perusteella. Dục Đức tuomittiin vankeuteen ja hän menehtyi todennäköisesti nälkään vuoden 1883 lokakuussa.


title: Dục Đức

text: Dục Đứcin jälkeen valtaistuimelle nousi hänen setänsä Hiệp Hòa. Dục Đức ei jäänyt kuitenkaan unohduksiin, sillä myöhemmin hänen poikansa Thành Thái nousi maan keisariksi.


title: Markus Ovaska

text: Markus Ovaska (s. 8. kesäkuuta 1995 Imatra) on suomalainen entinen jääkiekkopuolustaja. Hän pelasi urallaan suurimman osan miesten peleistään kasvattajaseurassaan Imatran Ketterässä, jota Ovaska edusti sekä Suomi-sarjassa että Mestiksessä. Hän pelasi myös kaksi kautta Saimaan Pallon A-nuorissa ja kaudella 2016–2017 Ovaska sai seuran SM-liigajoukkueessa tililleen yhden Mestarien liigan ottelun. "Etelä-Saimaan" toimittaja Anssi Silvennoisen mukaan Ovaska oli kiekollinen puolustaja, joka näki kentän hyvin. Hän joutui lopettamaan pelaajauransa vain 23-vuotiaana terveydellisistä syistä vuonna 2018.


title: Markus Ovaska

text: Ovaska on Imatran Ketterän kasvatti. Hän toimi kaudella 2011–2012 seuran B-nuorten kapteenina. Kaudella 2013–2014 Ovaska toimi Ketterän A-nuorten varakapteenina ja oli joukkueen tehokkain puolustaja tehoilla 5+17=22. Hän debytoi myös seuran miesten joukkueessa, jossa Ovaska pelasi yhden Suomi-sarjan ottelun. Kaudella 2014–2015 hän pelasi siellä 24 runkosarjaottelua tehopistein 2+5=7 ja kaksi karsintasarjan ottelua tehden kaksi syöttöpistettä.


title: Markus Ovaska

text: Kaudeksi 2015–2016 Ovaska siirtyi Saimaan Pallon A-nuoriin. Hän oli kahdeksalla osumallaan joukkueen eniten maaleja tehnyt puolustaja Joel Pyykkösen kanssa. Ovaska pelasi kauden aikana myös kaksi ottelua lainalla kasvattajaseurassaan Ketterässä marraskuussa 2015.


title: Markus Ovaska

text: Toukokuussa 2016 Ovaska teki vuoden mittaisen juniorisopimuksen SaiPan SM-liigajoukkueen kanssa. Hän teki miesten pääsarjadebyyttinsä Mestarien liigassa 10. syyskuuta 2016 saksalaista Eisbären Berliniä vastaan. Ovaska merkittiin SaiPan kakkospuolustajapariin Per Savilahti-Naganderin viereen. Ottelu jäi hänelle kuitenkin kauden 2016–2017 ainoaksi sarjaotteluksi SaiPan liigajoukkueessa, eikä Ovaska debytoinut SM-liigassa. Hän pelasi koko kauden seuran A-nuorissa, joiden varakapteenina Ovaska toimi.


title: Markus Ovaska

text: Ovaska oli palaamassa kaudeksi 2017–2018 vuoden mittaisella sopimuksella kasvattajaseuraansa Ketterään pelaamaan Suomi-sarjaa. Toukokuussa 2017 joukkue kuitenkin nostettiin Mestikseen, kun Kajaanin Hokki jäi ilman Mestis-lisenssiä. Ovaska pelasi kauden aikana loukkaantumisten vuoksi kuitenkin vain neljä runkosarjaottelua sekä yhden ottelun lainalla Suomi-sarjajoukkue Kotkan Titaaneissa. Elokuussa 2018 hän päätti lopettaa uransa terveydellisistä syistä vain 23-vuotiaana.


title: Markus Ovaska

text: Ovaskan hyökkääjänä pelaava serkku Santeri pelaa Saksan kolmanneksi korkeimmalla sarjatasolla Oberligan EV Lindaussa. Hän on pelannut aiemmin yhden ottelun SaiPan SM-liigajoukkueessa kaudella 2016–2017.


title: Klaus Katzur

text: Klaus Katzur (26. elokuuta 1943 Potsdam – 4. syyskuuta 2016) oli saksalainen, kilpaurallaan pääasiassa Itä-Saksaa edustanut uimari, olympiamitalisti ja Euroopan mestari.


title: Klaus Katzur

text: Katzur saavutti olympiahopeaa 4 × 100 m sekauintiviestissä Münchenissä 1972 ja sijoittui samoissa kisoissa 200 metrin rintauinnissa kahdeksanneksi. Hän kilpaili kesäolympialaisissa myös Tokiossa 1964 ja Méxicossa 1968. EM-kilpailuista Katzur voitti Barcelonassa 1970 kultaa 200 metrin rintauinnissa ja 4 × 100 metrin sekauintiviestissä ja Utrechtissa 1966 pronssia 400 metrin rintauinnissa.


title: Klaus Katzur

text: Katzur kuoli 73-vuotiaana 4. syyskuuta 2016.


title: Jack Reacher: Paluu päämajaan

text: Jack Reacher: Paluu päämajaan () on vuonna 2016 ensi-iltansa saanut yhdysvaltalainen toimintaelokuva, jonka ohjasi Edward Zwick.


title: Jack Reacher: Paluu päämajaan

text: Elokuvan pääroolissa on Tom Cruise ja se perustuu Lee Childin kahdeksanteentoista Jack Reacher -romaaniin "Paluu päämajaan" (2013). Se on jatko-osa vuoden 2012 elokuvalle "".


title: Jack Reacher: Paluu päämajaan

text: Elokuvan ensi-ilta oli 21. lokakuuta 2016.


title: Jack Reacher: Paluu päämajaan

text:
Jack Reacheria syytetään 16 vuotta sitten tapahtuneesta murhasta. Reacher pakenee salaliittoa yhdessä majuri Susan Turnerin (Cobie Smulders) kanssa.
Elokuvan edeltäjän "" ohjaaja Christopher McQuarrie ei ohjaa jatko-osaa aikatauluongelmien vuoksi, sillä hän osallistuu samanaikaisesti "" -elokuvan jälkituotantoon.


title: Jack Reacher: Paluu päämajaan

text: Elokuvan kuvaukset alkoivat New Orleansissa Louisianassa 20. lokakuuta 2015.


title: Rautaharkko

text: Rautaharkko on Tampereen kaupunginosa, joka sijaitsee noin kolmen kilometrin päässä keskustasta. Rautaharkko rajautuu lännessä Rantaperkiöön, idässä Taatalaan ja Nirvaan, etelässä Lakalaivaan ja pohjoisessa Vihiojaan ja Hatanpäähän. Rautaharkossa oli 31. joulukuuta 2014 533 asukasta.


title: Rautaharkko

text: Rautaharkko mainitaan kirkonkirjoissa 1700-luvun lopulta lähtien Hatanpään kartanon torppana. Alue liitettiin Tampereen kaupunkiin vuonna 1913 kaupungin ostaessa kartanon. Rautaharkko-nimen pohjana on todennäköisesti nimi *"Rautaorko", joka on tarkoittanut notkelmaa, jonka maaperä on rautapitoista, tai josta on nostettu suomalmia. Sana "orko" 'notkelma' oli yleinen keskiaikaisissa kylännimissä, mutta harvinainen Satakunnan ja Hämeen paikannimistössä. "Orko"-sanan muuttuminen muotoon "harkko" on voitu osoittaa 1600-luvun asiakirjoista Vuoksen alueella Etelä-Karjalassa. On hyvin mahdollista, että suunnilleen samoihin aikoihin *"Rautaorko"-nimi on muuttunut "Rautaharkoksi". Kun "rauta" on vanha germaaninen lainasana ja "orko"-sanan häviäminen suomen kielestä alkoi jo satoja vuosia sitten, "Rautaharkko"-nimen juuret voivat ulottua jopa tuhannen vuoden taakse (vrt. Ristinarkku). Rautaharkon ensimmäinen asemakaava valmistui vuonna 1948. Muuntajankatu on nimetty välittömästi kaupunginosan eteläpuolella sijaitsevan suuren sähkömuuntoaseman mukaan.


title: Taatala

text: Taatala on Tampereen kaupunginosa, joka sijaitsee noin kolmen kilometrin päässä keskustasta. Taatala rajautuu lännessä Rautaharkkoon, idässä Koivistonkylään, etelässä Nirvaan ja pohjoisessa Vihiojaan. Taatalassa oli 31. joulukuuta 2014 1 000 asukasta.


title: Taatala

text: Taatalan kaupunginosa on nimetty alueella sijainneen Taatalan tilan mukaan. Taatala oli entinen Messukylän henkikirjakylään kuulunut torppa. Alue siirtyi Tampereen kaupunkiin vuoden 1947 alussa osana Messukylän kuntaa ja sen asemakaava vahvistettiin 1950-luvulla. Taatalan tilan rakennukset sijaitsivat nykyisen Taatalantien itäpäässä.


title: Punta La Marmora

text: Punta La Marmora (sardiksi "Perdas Carpìas" tai "Pedras Carpìdas") on 1 834-metrinen vuori Sardinian saarella Italiassa. Se on Sardinian korkein vuori. Vuori on osa Gennargentun vuoristoa. Punta La Marmora sijaitsee Desulon ja Arzanan kuntien alueella Nuoron maakunnassa.


title: Viitapohja

text: Viitapohja on suurehko Tampereen tilastoalue, joka sijaitsee linnuntietä noin 22 kilometrin päässä keskustasta. Viitapohja rajautuu lännessä Kämmenniemeen, idässä Kangasalaan ja Oriveteen , etelässä Kangasalaan ja Sorilaan sekä pohjoisessa Terälahteen. Viitapohjassa oli 31.12.2014 242 asukasta.


title: Federalistikirjoitukset

text: Federalistikirjoitukset eli Federalist Papers on nimitys sarjalle poliittisia esseitä, jotka julkaistiin newyorkilaisissa sanomalehdissä vuosina 1787-1788. Niissä puolustettiin uutta Yhdysvaltain perustuslakia ja liittovaltiojärjestelmää.


title: Federalistikirjoitukset

text: "Federalist Papers" -esseet julkaistiin alun perin newyorkilaisissa sanomalehdissä vuosina 1787-88, mutta myöhemmin esseet levisivät kaikkialle Yhdysvaltoihin. Ensimmäiset 77 esseetä on koottu myös kirjaan "The Federalist", joka julkaistiin toukokuussa 1788. Kirjan julkaisemisen jälkeisenä kesänä newyorkilaisissa sanomalehdissä julkaistiin vielä kahdeksan esseetä lisää.


title: Federalistikirjoitukset

text: Kaikki kokoelmaan kuuluneet esseet oli allekirjoitettu salanimellä "Publius", mutta todellisuudessa esseillä oli kolme eri kirjoittajaa: Alexander Hamilton, James Madison ja John Jay. Salanimen takia historioitsijat kiistelivät pitkään siitä, kuka näistä kolmesta oli kirjoittanut minkäkin esseen. Nykyään historioitsijat ovat kuitenkin melko yksimielisiä siitä, kuka minkäkin esseen on kirjoittanut:


title: Vuohenoja

text: Vuohenoja on Tampereen kaupunginosa, joka sijaitsee noin neljän kilometrin päässä keskustasta. Vuohenoja rajautuu lännessä Järvensivuun ja Iidesjärveen, idässä Aakkulaan ja Messukylään, etelässä Muotialaan ja Turtolaan sekä pohjoisessa Järvensivuun, Kalevanrinteeseen ja Hakametsään. Vuohenojassa oli 631 asukasta 31. joulukuuta 2014.


title: Vuohenoja

text: Kaupunginosan nimen perustana on alueen vanha yleisnimi Vuohenoja (Vuohensillanoja). Sen kautta kulkee myös samanniminen puro. Vuohensilta mainitaan siltana vuodelta 1553 peräisin olevassa käräjäpöytäkirjassa, mutta se on ollut olemassa jo paljon aiemmin. Myös vuosina 1780–1783 toimitetun isonjaon pöytäkirjassa mainitaan nimi "Wuohen Silda". Vuohensillan torppa kuului Messukylän pitäjän Takahuhdin kylän Pylsylän taloon, kunnes siirtyi talon mukana Hatanpään kartanon omistukseen. Torppa, jonka rakennukset purettiin vuonna 1950, toimi 1930-luvulle saakka Tampereelle Kangasalan suunnasta tulevien maalaisten yöpymispaikkana. Vuohensillan torpparina oli 1800- ja 1900-lukujen taitteessa Kustaa Vuohensilta. Tamperelaiset alkoivat 1800-luvun lopulla hankkia Vuohenojan alueelta vuokratontteja, ja Hatanpään kartanon omistaja teetti palstoitussuunnitelman. Kun Tampereen kaupunki osti kartanon vuonna 1913, myös Vuohenojan alue siirtyi kaupungille; tällöin siellä oli jo 67 vuokrapalstaa. Ensimmäinen osa-asemakaava Vuohenojalle vahvistettiin vuonna 1942.


title: Vuohenoja

text: Vuohenojalla on useita "vuohi"-alkuisia kadunnimiä, ja osa nimistä liittyy seudun vanhoihin asukkaisiin. Vuohenojantie-niminen katu jäi 1970-luvun alkupuolella rakennetun Hervannan valtaväylän alle.


title: Winfield Scott

text: Winfield Scott (s. 13. kesäkuuta 1786 Petersburg, Virginia – 29. toukokuuta 1866 West Point, New York) oli yhdysvaltalainen kenraali ja Yhdysvaltain armeijan ylipäällikkö vuosina 1841–1861. Lisäksi hän oli vuonna 1852 ehdolla Yhdysvaltain presidentiksi Whig-puolueen ehdokkaana, mutta hävisi vaalit demokraattien Franklin Piercelle.


title: Winfield Scott

text:
Scott oli kenraalina poikkeuksellisen taitava ja häntä on luonnehdittu usein oman aikansa taitavimmaksi sotilaskomentajaksi. Myös Scottin alaiset arvostivat häntä suuresti.
Scott toimi upseerina ensimmäisen kerran vuoden 1812 sodassa, jonka aikana hän yleni kenraalimajuriksi. Erityisesti Scott ansioitui Chippewan ja Lundy's Lanen taisteluissa, joiden myötä hän sai Yhdysvalloissa nopeasti kansallissankarin maineen. Sodan jälkeen Scott opiskeli sodankäyntiä ja valvoi intiaanien pakkomuuttoja. Vuonna 1841 hänet nimitettiin armeijan ylipäälliköksi. Scott toimi ylipäällikkönä aina eläköitymiseensä saakka.


title: Winfield Scott

text: Meksikon-Yhdysvaltain sodassa (1846–1848) Scott valloitti Veracruzin kaupungin, saavutti lukuisia voittoja ja lopulta päätti koko sodan lyömällä syyskuussa 1847 Meksikon joukot Mexico Cityn taistelussa. Sodan jälkeen hän sai brevet-ylennyksen kenraaliluutnantiksi.


title: Winfield Scott

text: Vuonna 1852 Scott valittiin Whig-puolueen ehdokkaaksi Yhdysvaltain presidentinvaaleissa demokraattien Franklin Pierceä vastaan, mutta hän hävisi vaalit. Vaalitappion taustalla oli whig-puolueen sisäinen hajaannus orjakysymyksen suhteen.


title: Winfield Scott

text: Vuonna 1855 Scott sai ylennyksen kenraaliluutnantiksi (ilman brevet-etuliitettä) ollen näin maan ensimmäinen kenraaliluutnantti sitten George Washingtonin. Yhdysvaltain sisällissodan syttyessä huhtikuussa 1861 Scott pysyi Unionin armeijassa ja julkaisi Anakonda-suunnitelmansa, jossa Unioni suojaisi pääkaupunkinsa Washingtonin, saartaisi kaikki Konfederaation satamat, etenisi tämän jälkeen massiivisella voimalla Mississippijokea pitkin ja jakaisi näin Konfederaatio kahtia. Silloinen presidentti Abraham Lincoln kannatti henkilökohtaisesti Scottin suunnitelmaa, mutta joutui poliittisen painostuksen vuoksi hylkäämään sen. Anakonda-suunnitelman sijaan Unionin joukot päättivät hyökätä Richmondiin, mikä päättyi täydelliseen epäonnistumiseen. Myöhemmin Unionin armeija otti kuitenkin Anakonda-suunnitelman käyttöönsä.


title: Winfield Scott

text: Sodan alkaessa Scott oli jo lähes 73-vuotias, mikä pakotti hänet jäämään eläkkeelle marraskuussa 1861. Scott kuoli New Yorkin West Pointissa 29. toukokuuta 1866.


title: Nissan EXA

text: Nissan EXA on Nissanin vuosina 1982–1990 valmistama kaksiovinen coupé-korinen auto, joka perustui Nissan Pulsariin. Sitä myytiin Pohjois-Amerikassa nimellä Nissan Pulsar NX. EXA:n seuraajaksi tuli Nissan 100NX.


title: Nissan EXA

text: Ensimmäisen sukupolven EXA tuli markkinoille vuonna 1982 samaan aikaan N12-Pulsarin (Euroopassa Cherry) kanssa, johon se tekniikaltaan perustui. Vain Japanissa oli saatavana kangaskattoinen avomalli.


title: Nissan EXA

text: Moottoriksi oli valittavissa 1,3-litrainen, 1,5-litrainen vapaasti hengittävänä tai turboahdettuna versiona, sekä 1,6-litrainen.


title: Nissan EXA

text: Toisen sukupolven EXA tuli markkinoille vuonna 1986. Se perustui tekniikaltaan Pulsar N13:een (Euroopassa Sunny). Saatavana oli coupén lisäksi erikoisesti muotoiltu kolmiovinen hatchback, Sportbak.


title: Nissan EXA

text: Moottoriksi sai 1,6- tai 1,8-litraisen. Voimansiirtona oli viisivaihteinen manuaalivaihteisto tai neliportainen automaatti.


title: Neljätoista sanaa

text: Neljätoista sanaa on viittaus tunnettuun valkoisen ylivallan ja valkoisten nationalistien englanninkieliseen sloganiin: "We must secure the existence of our people and a future for white children." Eli suoraan käännettynä: "Meidän pitää turvata kansamme olemassaolo sekä tulevaisuus valkoisille lapsille", joka on suomeksi yhdeksän sanaa. Sitä voidaan myös käyttää viittaamaan toiseen 14-sanaiseen lauseeseen: "Because the beauty of the White Aryan woman must not perish from the earth. (Koska arjalaisen naisen kauneus ei saa kadota maailmasta. (suomeksi 8 sanaa))"


title: Neljätoista sanaa

text: Kummatkin lauseet ovat peräisin David Lanelta, valkoisen ylivallan terroristijärjestön The Orderin jäseneltä.


title: Vilho Alhojärvi

text: Kaarlo Vilho Alhojärvi (7. huhtikuuta 1874 – 12. toukokuuta 1918) oli suomalainen kansakoulunopettaja ja painivalmentaja.


title: Vilho Alhojärvi

text: Alhojärvi toimi Kotkan Riennon painijaoston ohjaajana, jossa hänen valmennettaviinsa kuuluivat muun muassa vuoden 1912 olympiavoittaja Kaarlo Koskelo sekä myöhemmin 1924 olympiahopeaa paininut Anselm Ahlfors. SVUL:n Kymenlaakson piirin varapuheenjohtaja Alhojärvi oli vuodet 1914–1917.


title: Vilho Alhojärvi

text: Alhojärvi työskenteli 1910-luvulla myös Kotkan koulutoimenjohtajana. Vuoden 1918 sisällissodan aikana hän oli punaisten kannattajia, mutta ei kuitenkaan kuulunut punakaartiin. Valkoiset vangitsivat Alhojärven 4. toukokuuta tapahtuneen Kotkan valtauksen jälkeen ja teloittivat viikkoa myöhemmin.


title: Aatami & Eeva

text: Aatami & Eeva on vuonna 2011 Nelonen-kanavalla esitetty viihdeohjelma, jossa 24 julkkisparia kilpailivat, siitä kuinka hyvin he oikeasti tuntevat toisensa. Ohjelmaa juonsivat Ella Kanninen ja Janne Kataja.


title: Sugd

text: Sugdin maakunta (; ) on ylimmän tason hallinnollinen alue Tadžikistanin luoteisosassa Keski-Aasiassa. Se rajoittuu lännessä ja pohjoisessa Uzbekistanin neljään alueeseen ja idässä kahteen Kirgistanin alueeseen. Etelässä Sugdin naapurina ovat suoraan keskushallinnon ohjauksessa olevat piirit (erityisalue).


title: Sugd

text: Sugdin pääkaupunki on Hudžand. Maakunnan pinta-ala on 25 200 neliökilometriä, mikä on 17,7 prosenttia koko Tadžikistanin pinta-alasta. Maan tilastokeskus arvioi maakunnan väkiluvuksi 2,511 miljoonaa (2016). Tämä on 29,4 prosenttia koko tasavallan väestöstä.


title: Sugd

text: Maakunnan osuus Tadžikistanin bruttokansantuotteesta on suuri, vuoden 2010 tietämillä noin kaksi kolmasosaa.


title: Sugd

text: Alue perustettiin vuonna 1924 Uzbekistanin SNT:n osaksi. Se liitettiin osaksi Tadžikistanin SNT:tä vuonna 1929.


title: Sugd

text: Sugdin maakunta jakautuu 14 piiriin (; )) ja kaupunkeihin.


title: Sugd

text: Maakunnan kaupungeista väkirikkaimmat ovat Hudžand (aiempi Leninabad; 175 400 as., 2016), Istaravšan (61 200 as.), Konibodom (50 400 as.), Isfara (47 800 as.), Pandžakent (41 200 as.) ja Buston (aiempi Tškalov, 30 800 as.).


title: Bethe Correia

text: Bethe Correia (s. 22. kesäkuuta 1983 Natal, Rio Grande do Norte) on brasilialainen vapaaottelija. Hän on otellut UFC:ssä vuodesta 2013 lähtien. Correia otteli naisten kääpiösarjan mestaruudesta Ronda Rouseyta vastaan 2015, mutta hävisi mestaruuden tyrmäyksellä.


title: William Lahtinen

text: William Lahtinen (23. huhtikuuta 1876 Viitasaari – 15. huhtikuuta 1912 Pohjois-Atlantti) oli amerikansuomalainen pappi, joka kuoli "RMS Titanicin" haaksirikossa vuonna 1912. Hän oli yksi tunnetuimmista amerikansuomalaista saarnamiehistä.


title: William Lahtinen

text: Viitasaarella syntynyt Lahtinen ehti asumaan myös Sallassa ja Taivalkoskella ennen muuttoaan Yhdysvaltoihin 1903. Kaksi vuotta myöhemmin hän aloitti lestadiolaisen Apostolic Lutheran Church -seurakunnan pastorina Minnesotan Cokatossa. Lahtisen puoliso Anna Amelia Sivén oli syntynyt Yhdysvalloissa amerikansuomalaisille vanhemmille.


title: William Lahtinen

text: Vuonna 1912 William ja Anna Lahtinen palasivat lyhyeksi aikaa Suomeen. Heidän matkansa tarkoitus oli noutaa Torniosta Annan 17-vuotias sukulaistyttö Lyyli Silvén, joka halusi myös muuttaa Yhdysvaltoihin. Lyylistä piti tulla pariskunnan kasvattilapsi. Titanicin törmättyä jäävuoreen Anna Lahtinen ja Lyyli Silvén olivat jo menneet pelastusveneeseen, kun Anna päättikin jäädä puolisonsa mukaan uppoavaan laivaan ja näin molemmat hukkuivat. Tarinan mukaan William Lahtinen poltti rauhallisesti sikaria aluksen upotessa. Lyyli Silvén sen sijaan pelastui onnettomuudesta.


title: William Lahtinen (toimittaja)

text: William Lahtinen (1900 – 13. tammikuuta 1968 New York) oli amerikansuomalainen sanomalehtimies ja runoilija, joka työskenteli yli 40 vuoden ajan useiden suomenkielisten työväenlehtien toimittajana.


title: William Lahtinen (toimittaja)

text: Lahtinen muutti Yhdysvaltoihin vanhempiensa mukana vuonna 1914. Vuonna 1926 hän aloitti Massachusettsin Worcesterissa ilmestyneen "Eteenpäin"-lehden toimittajana. Vuonna 1950 Lahtinen siirtyi sen seuraajaksi perustettuun "Työmies–Eteenpäin"-lehteen Wisconsinin Superioriin, jossa hän työskenteli muun muassa maatalous- ja osuustoimintaosaston toimittajana. Viimeiset vuodet ennen kuolemaansa hän oli New Yorkissa ilmestyneen "Naisten Viirin" toimittaja.


title: William Lahtinen (toimittaja)

text: 1950-luvulla Lahtinen ja toinen lehden toimittaja Knut Heikkinen yritettiin karkottaa Yhdysvalloista senaattori Joseph McCarthyn kommunistivainojen aikana, mutta pitkäksi venyneen oikeudenkäynnin jälkeen he saivat jäädä maahan. Lahtisen karkotus pantiin vireille 1958, koska hän oli 1930-luvulla vaikuttanut kommunistisessa Yhdysvaltain Suomalaisessa Työväenjärjestössä.


title: William Lahtinen (toimittaja)

text: Lahtisen toimittama "Työmiehen" 50-vuotishistoriikki ilmestyi vuonna 1953. Lisäksi hän kuvitti 1939 julkaistun Knut Heikkisen toimittaman Espanjan sisällissodan amerikansuomalaisista vapaaehtoisista kertovan kirjan "Meidän poikamme Espanjassa". Lahtinen tunnettiin myös runoilijana. Sanomalehtien ohella hänen tuotantoaan ilmestyi kokoelmassa "Murrosajan lauluja" (1924), jonka muita kirjoittajia olivat Aku Päiviö, Mikael Rutanen ja Eemeli Rautiainen.


title: Fidži kesäparalympialaisissa 2000

text: Fidži osallistui Sydneyn kesäparalympialaisiin vuonna 2000 joukkueella, johon kuului neljä urheilijaa kolmesta eri lajista. Kyseessä oli maan neljäs esiintyminen paralympialaisissa, eikä se saavuttanut mitaleita.


title: Tonga paralympialaisissa

text: Tonga on osallistunut kesäparalympialaisiin viidesti: vuosina 2000, 2004, 2008 ja 2012 sekä 2016, joka kerta yhden urheilijan joukkueella paitsi vuonna 2016, jolloin maalla oli kahden urheilijan joukkue. Maa ei ole saavuttanut mitaleita, eikä se ole osallistunut talviparalympialaisiin.


title: Tonga kesäparalympialaisissa 2012

text: Tonga osallistui Lontoon kesäparalympialaisiin vuonna 2012 joukkueella, johon kuului vain yksi urheilija. Kyseessä oli maan neljäs esiintyminen paralympialaisissa, eikä maa saavuttanut mitaleita. Maan ainoa edustaja kisoissa, eli Aloalo Liku, toimi myös maan lipunkantajana avajaisissa.


title: Chain of Lights

text: Chain of Lights () on Michele Perniolan ja Anita Simoncinin esittämä kappale, jolla he edustivat San Marinoa vuoden 2015 Eurovision laulukilpailussa Itävallan Wienissä.


title: Chain of Lights

text: Kappaleen oli sen säveltäjälle Ralph Siegelille hänen 23 euroviisuissa kuultu sävellys.


title: Chain of Lights

text: Kappale kilpaili Euroviisujen toisessa semifinaalissa, jossa se sijoittui kuudenneksitoista ja karsiutui finaalista.


title: Tonga kesäparalympialaisissa 2008

text: Tonga osallistui Pekingin kesäparalympialaisiin vuonna 2008 joukkueella, johon kuului vain yksi urheilija. Kyseessä oli maan kolmas esiintyminen paralympialaisissa, eikä maa saavuttanut mitaleita.


title: Tonga kesäparalympialaisissa 2004

text: Tonga osallistui Ateenan kesäparalympialaisiin vuonna 2004 joukkueella, johon kuului vain yksi urheilija. Kyseessä oli maan vasta toinen esiintyminen paralympialaisissa, eikä maa saavuttanut mitaleita.


title: In the Name of Love

text: In the Name of Love () on Monika Kuszyńskan esittämä kappale, jolla hän edusti Puolaa vuoden 2015 Eurovision laulukilpailussa Itävallan Wienissä.


title: In the Name of Love

text: Kappale kilpaili Euroviisujen toisessa semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui 26. maan joukosta 23. sijalle.


title: Tonga kesäparalympialaisissa 2000

text: Tonga osallistui Sydneyn kesäparalympialaisiin vuonna 2000 joukkueella, johon kuului vain yksi urheilija. Kyseessä oli maan ensimmäinen esiintyminen paralympialaisissa, eikä maa saavuttanut mitaleita.


title: Hà um mar que nos separa

text: Hà um mar que nos separa () on Leonor Andraden esittämä kappale, jolla hän edusti Portugalia vuoden 2015 Eurovision laulukilpailussa Itävallan Wienissä.


title: Hà um mar que nos separa

text: Kappale kilpaili Euroviisujen toisessa semifinaalissa, jossa se sijoittui neljänneksitoista ja täten karsiutui finaalista.


title: Hà um mar que nos separa

text: Andrade loi neljä kappalen versioita: espanjankielinen ("La mar que nos separa"), englanninkielinen ("My Own Beat (If There Are Oceans In Between Us)"), akustinen ja karaoke.


title: I’m Alive (Elhaida Danin kappale)

text: I’m Alive on Elhaida Danin esittämä kappale, joka edusti Albaniaa vuoden 2015 Eurovision laulukilpailussa Itävallan Wienissä.


title: I’m Alive (Elhaida Danin kappale)

text: Kappale kilpaili Euroviisujen ensimmäisessä semifinaalissa, jossa se sijoittui kymmenenneksi ja selviytyi finaaliin. Finaalissa kappale sijoittui 26. maan joukosta 17. sijalle.


title: Black Smoke

text: Black Smoke on Ann Sophien esittämä kappale, joka edusti Saksaa vuoden 2015 Eurovision laulukilpailussa Itävallan Wienissä.


title: Black Smoke

text: Kappale sijoittui alun perin Saksan karsinnoissa toiseksi, mutta karsintojen voittaja Andreas Kümmert luovutti edustuspaikan Ann Sophielle halutessaan pysytellä mieluummin pienillä lavoilla esiintymässä.


title: Black Smoke

text: Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui jaetulle viimeiselle sijalle yhdessä Itävallan The Makemakesin kanssa saamatta yhtään pistettä.


title: N’oubliez pas

text: N’oubliez pas () on Lisa Angellin esittämä kappale, joka edusti Ranskaa vuoden 2015 Eurovision laulukilpailussa Itävallan Wienissä.


title: N’oubliez pas

text: Koska Ranska kuuluu kilpailun suuriin rahoittajamaihin pääsi kappale suoraan finaaliin. Finaalissa kappale sijoittui 26. maan joukosta sijalle 23. neljällä pisteellä.


title: Moment of Silence

text: Moment of Silence on Ovidiu Antonin esittämä kappale, jonka piti edustaa Romaniaa vuoden 2016 Eurovision laulukilpailussa Ruotsin Tukholmassa.


title: Moment of Silence

text: EBU ilmoitti 22. huhtikuuta 2016, että Romania diskataan kisoista maksamattomien jäsenmaksujen takia. Rästiin jääneitä maksuja oli noin 16 miljoonaa Sveitsin frangia.


title: Burton Malkiel

text: Burton Gordon Malkiel (s. 28. elokuuta 1932 Boston, Massachusetts) on yhdysvaltalainen taloustieteilijä, joka tunnetaan erityisesti indeksisijoittamisen puolestapuhujana. Hänen tunnetuin teoksensa on "Sattuman kauppaa Wall Streetillä" (1972, suomeksi Talentum 2012).


title: Burton Malkiel

text: Malkiel suoritti master-tutkinnon Harvardin yliopistossa 1955 ja väitteli vuonna 1964 tohtoriksi Princetonin yliopistossa, jossa hän on sen jälkeen hoitanut eri professuureja. Hän on toiminut myös monien suurten amerikkalaisyritysten hallinnossa, muun muassa lähes 30 vuotta suuren sijoitusrahastoihin erikoistuneen The Vanguard Groupin johtajistossa ja Prudential Financial -vakuutusyhtiön sijoituskomiteassa.


title: Winfield Scott (täsmennyssivu)

text: Winfield Scott voi viitata ainakin seuraaviin henkilöihin:


title: Hyvät kaupat

text: Hyvät kaupat on 16. huhtikuuta 2016 Nelonen-kanavalla alkanut viihdeohjelma. Ohjelmassa Jethro Rostedt, Aki Palsanmäki ja Janne Kataja käyvät kauppaa tavaroista ja kilpailevat keskenään siitä, kuka tekee hyvät kaupat.


title: On Again, Off Again

text: On Again, Off Again on Julien ja Ludwigin esittämä kappale, joka edusti Maltaa vuoden 2004 Eurovision laulukilpailussa Turkin Istanbulissa.


title: On Again, Off Again

text: Kappale kilpaili ensimmäistä kertaa järjestetyssä semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui 24. maan joukosta sijalle 12.


title: Samoa paralympialaisissa

text: Samoa on osallistunut kesäparalympialaisiin viidesti: vuosina 2000, 2004, 2008 ja 2012 sekä 2016 vaihtelevasti yhden tai kahden urheilijan joukkueella. Maa ei ole saavuttanut mitaleita, eikä se ole osallistunut talviparalympialaisiin.


title: Alfred Torbert

text: Alfred Thomas Archimedes Torbert (s. 1. heinäkuuta 1833 Georgetown, Delaware – 29. elokuuta 1880 Atlantin valtameri) oli yhdysvaltalainen kenraali ja diplomaatti. Hän oli Yhdysvaltain "minister resident" El Salvadorissa vuosina 1869–1871. Torbert osallistui Yhdysvaltain sisällissotaan Unionin riveissä ja kotiutui armeijasta kenraalimajurin brevet-arvolla. Sodan jälkeen hän toimi useissa kansainvälisissä diplomaattitehtävissä.


title: Alfred Torbert

text: Torbert kuoli 29. elokuuta 1880 Atlantin valtamerellä, kun S.S. "Vera Cruz" upposi kesken matkan. Torbertin ruumis löydettiin kaksi päivää onnettomuuden jälkeen, ja hänet haudattiin Delawaren Milfordiin.


title: For Real

text: For Real () on Athenan esittämä kappale, joka edusti Turkiaa vuoden 2004 Eurovision laulukilpailussa Turkin Istanbulissa.


title: For Real

text: Turkki pääsi edellisvuoden voittonsa ansiosta suoraan finaaliin. Finaalissa kappale sijoittui 24. maan joukosta 4. sijalle.


title: Armenian risti

text: Armenian risti on symboli, jonka sakaroiden päässä ovat kaksoiskärjet. Armenian ristissä alempi sakara on tavallisesti hieman pitempi kuin ylemmät. Vaihtoehtoinen nimi on Sirounin risti, joka tulee armenialaisen tytön nimestä, jossa ”siroun” tarkoittaa ihastuttavaa.


title: Armenian risti

text: Armenian kristinuskossa siihen yhdistyi kristitty risti, jota käytettiin usein keskiajalta alkaen khatškareissa eli ristikivissä. Ne ovat vapaana seisovia, tuffiiin kaiverrettuja kiviä, jotka ovat usein hyvin koristeltuja.


title: Armenian risti

text:
Armeniasta tuli ensimmäinen kristinuskon omaksunut maa neljännellä vuosisadalla. Armenian risti heijastaa noina aikoina suosittuja ornamentteja, kiertyviä viini- ja kukkaköynnöksiä.
Alkuperäisissä ristikivissä on melkein poikkeuksetta mutkikkaita koristeleikkauksia, kuten Kelttiläisten solmujen yhteen punoutuvissa kuvioissa.


title: Armenian risti

text: Armeniassa oli vanhoja, pakanallisilta ajoilta peräisin olevia megaliitteja lohikäärmekiviä (vishapakar) järvien ja jokien läheisyydessä. Näitä lohikäärmeen tai kalan muotoisia vishapakareita veistettiin ja pystytettiin tuhansia vuosia ennen kristittyjä khatškar-kiviä.


title: Armenian risti

text: Kalan muotoiset vishapakarit kehittyivät khatškareiksi, mutta niiden Elämän ja Viisaudenpuun tulkintana säilyi kalan pyrstö. Lisäksi säilyi tasasivuinen geometria, joka symbolisoi harmoniaa. Tasasivuinen geometria on tyypillistä kaukasialaiselle taiteelle, kuten kuvio kazakkipaimentolaisten hevosen satulahuovassa.


title: Webdriver Torso

text: Webdriver Torso on Googlen luoma YouTube-käyttäjätunnus, jonka kanavalla julkaistaan yksinkertaisia ääniä ja kuvia sisältäviä videoita YouTuben suorituskyvyn testaamiseksi. Tunnus rekisteröitiin 7. maaliskuuta 2013. Tunnusomaisesti videoissa on sinisiä ja punaisia suorakulmioita sekä taustalla piippaavia elektronisia ääniä. Tunnus herätti huomiota ja spekulointia mediassa alkuvuodesta 2014, kunnes Google tunnusti sen olevan yrityksen oma testikanava.


title: Webdriver Torso

text: Kanava latasi ensimmäiset videonsa Youtubeen 23. syyskuuta 2013. Videoita alkoi ilmestyä paljon lyhyillä aikaväleillä, ja niitä on kertynyt kanavalle kymmeniä tuhansia. Videoilla näytetään sinisiä ja punaisia suorakulmioita valkoisella taustalla, jotka vaihtavat sijaintiaan sekunnin välein. Vasemmassa alalaidassa on teksti ""aqua.flv – slide 000x"", (x:n kohdalla on numero joka kertoo sekunteina kuinka paljon aikaa on kulunut videon alkamisesta). Videoiden ääniraita sisältää korkeita, sekunnin välein vaihtuvia ääniä.


title: Webdriver Torso

text: Kanavan todellisen tarkoituksen paljastuttua se poiki niin kutsuttuja "pääsiäismunia". Mikäli Googleen tai YouTubeen kirjoittaa "Webdriver Torso", sivu muuttuu Webdriver Torson videomateriaalin kaltaiseksi.


title: Webdriver Torso

text: Webdriver Torso YouTubessa


title: Niko Salomaa

text: Niko Salomaa (s. 23. kesäkuuta 1988) on suomalainen purjehtija ja vammaisurheilija. Hän edustaa Turun pursiseuraa. Hän kilpailee 2.4mR-luokassa. Salomaa on osallistunut sekä Lontoon paralympialaisiin että Rio de Janeiron paralympialaisiin. Lontoossa hän sijoittui sijalle 12.


title: Khatškar

text: Khatškar () eli ristikivi on Armeniassa ja armenialaisten asuttamilla alueilla tavattava, useissa erilaisissa paikoissa oleva kivi, joita on tehty keskiajalta asti. Khatškar on steela, johon on tavallisesti veistetty kasviornamentteja ja keskellä on Armenian risti. Kivessä voi olla jalusta ja korniisi.


title: Khatškar

text: Khatškarit toimivat jumalanpalveluksen kiinnekohtana, muistokivinä ja reliikkeinä jotka ylläpitävät viestintää maallisen ja pyhän välillä. Khatškarit voivat olla noin 1,5 metriä korkeita ja niiden keskiosassa on usein ornamentaalisesti kaiverrettu risti, jonka alapuolella on auringon tai ikuisuuden kehän symboli. Kiveen voi olla kaiverrettu myös kasviornamenttiaiheita, sekä pyhimysten tai eläinten kaiverruksia.


title: Khatškar

text: Khatškareita on tuhottu eri aikoina. Arvioidaan, että niitä olisi Armeniassa jäljellä noin 50 000 kappaletta. Vuodesta 2010 khatškarit ovat olleet Unescon aineettoman kulttuuriperinnön luettelossa.


title: Khatškar

text: Khatškareita kaivertavat ja veistävät käsityöläiset Armeniassa tai Armenian diasporan yhteisöissä. Tekemiseen liittyvät käsityötaidot välittyvät suvuissa mestareilta oppipojille opettamalla perinteisiä menetelmiä, kuvioita, paikallisia eroja sekä yksilöllisiä improvisaatioita rohkaisten. Khatškarit tehdään tavallisesti käyttämällä paikallista kiveä, tuffia. Niitä veistetään käyttäen talttaa, stanssia, teräviä kyniä ja vasaroita. Kaiverrukset hiotaan käyttämällä hienoa hiekkaa. Pienet murtumat ja karkeat pinnat poistetaan savimuotilla tai liuskekivellä, jonka jälkeen ne maalataan.


title: Khatškar

text: Valmistunut khatškar nostetaan pystyyn pienen uskonnollisen seremonian kera. Khatškarin uskotaan omaavan pyhiä voimia sen siunaamisen ja voitelemisen jälkeen ja tarjoavan apua, suojelua, voittoja, pitkää elämää, muistamista ja meditaatiota sielun pelastukseksi. Yli 50 000:lla Armenian khatškarilla on jokaisessa oma kuvionsa, eikä kahta samanlaista ole.


title: Jarmo Ollanketo

text: Jarmo Ollanketo (s. 30. marraskuuta 1958) on suomalainen maantiepyöräilijä, hiihtäjä ja vammaisurheilija. Ollanketo sairastaa synnynnäistä silmänpohjan rappeumaa. Hän on urheillut viisissä paralympialaisissa. Ensimmäinen kerran Ollanketo oli mukana Torinossa 2006. Talviparalympialaisissa hän oli mukana neljä vuotta myöhemmin Vancouverissa 2010. Ensimmäiset kesäparalympialaiset olivat Pekingin paralympialaiset 2008. Neljä vuotta myöhemmin Lontoossa hän saavutti paralympiahopeaa maantiepyöräilyssä. Ollanketo on mukana Rio de Janeiron paralympialaisissa 2016. Hänellä on myös MM-hopeaa hiihdosta vuodelta 2000. Seuratasolla hän edustaa Koiviston Iskua.


title: Jani Peltopuro

text: Jani Peltopuro (s. 1. toukokuuta 1973) on suomalainen maantiepyöräilijä ja vammaisurheilija. Peltopuro kilpailee maantiepyöräilyssä luokassa H3. Hän on mukana Rio de Janeiron paralympialaisissa 2016. Peltopuro edustaa Cycle Club Helsinki CCH:ta.


title: Roshen

text: Roshen on ukrainalainen makeismerkki ja makeisten ja konditoriatuotteiden valmistamiseen keskittynyt yritys, jonka perusti Ukrainan nykyinen presidentti Petro Porošenko vuonna 1996. Roshenilla on tehtaita Ukrainan lisäksi Unkarissa ja Liettuassa sekä myynti- ja yhteyspisteitä eri puolilla Eurooppaa, Aasiaa ja Pohjois-Amerikkaa. Yritys on saanut nimensä perustajansa Petro Poroshenkon mukaan.


title: Roshen

text: Makeisteollisuusalan julkaisun Candyindustryn vuotuisen "Global Top 100" -luettelon mukaan Roshen oli 24. suurin makeisvalmistaja maailmassa vuonna 2017. Roshenin päämaja on Kiovassa, Ukrainassa. Sillä on kahdeksan tehdasta ja se työllistää 10 000 työntekijää. Ukrainassa olevat tehtaat sijaitsevat Kiovassa, Krementšukissa ja Vinnitsassa, jossa on kaksi tuotantolaitosta. Lisäksi Roshenilla on tehdas Lipetskissä, Venäjällä; Klaipedassa, Liettuassa ja Budapestissa, Unkarissa. Sen logistiikkakeskus sijaitsee Jahotynissä, Kiovan alueella noin 100 kilometrin päässä Kiovasta.


title: Roshen

text: Vuonna 2010 yhtiön vuotuinen liikevaihto ylitti ensimmäisen kerran miljardin Yhdysvaltain dollarin rajan. Kasvua vuodesta 2009 oli 32 %. Sen nykyinen liikevaihto on 800 miljoonaa dollaria.


title: Roshen

text: Roshenin makeistuotteisiin kuuluvat suklaapatukat ja -levyt, keksit ja vohvelit, tryffelit, konvehdit ja täytetyt suklaat, muottivalmisteiset suklaahahmot ja -muodot, toffee ja karamelli, pähkinä- ja jyväkaramellit, patukat, makeismuruset, marsipaani, kovat makeiset (mukaan lukien tikkukaramellit, minttupastillit ja kurkkupastillit), pehmeät makeiset, lakritsa, kuivatut ja sokeroidut hedelmät, hedelmämakeiset ja purukumit.


title: Roshen

text: Petro Porošenko perusti Roshenin 1996. Sen perustana toimi Neuvostoliiton aikana perustettu Kiovan Karl Marxin sokerileipomo, joka oli tunnettu eri puolilla Neuvostoliittoa muun muassa Kiovan kakkuna tunnetusta marenkikakustaan. Porošenko osti tehtaan ukrainalaisten yritysten yksityistämishankkeen aikana 1990-luvun alussa ja nykyaikaisti sen muun muassa hankkimalla sinne kokonaan uuden länsimaisen tuotantokoneiston. Perustettuaan Roshenin hän muutti tehtaan nimen Roshenin Kiovan tehtaaksi.


title: Roshen

text: Ukrainan vallankumous ja sitä seurannut Itä-Ukrainan sota sekä Ukrainan ja Venäjän kriisiytyneet välit ovat vaikuttaneet yhtiön toimintaan.


title: Roshen

text: Lokakuussa 2005 Venäjä asetti uusia tullimaksuja määrätyille ukrainalaisille tuotteille. Myös Roshenin makeis- ja leipomotuotteet kuuluivat tullimaksujen alaisten tuotteiden piiriin. Tariffeilla oli suuri vaikutus, sillä esimerkiksi Venäjällä myytävistä suklaavalmisteista yli puolet tuli Ukrainasta ja tullien ansiosta ukrainalaisten tuotteiden myynti laski 34 prosenttia aiemmasta. Korkeat tariffit nähtiin muualla maailmassa yleisesti Venäjän kostona sen ja Ukrainan vuosina 2005–2006 maakaasun tuottamisesta käymästä kiistasta.


title: Roshen

text: Aiemmin kauppa- ja talousministerinä toiminut Porošenko on ollut Ukrainan EU-yhteistyön ja jäsenyyden kannattaja. Heinäkuussa 2013 Venäjän elintarvikevirasto (Rospotrebnadzor) asetti Roshenin tuotteet maahantuontikieltoon esittäen syyksi tyytymättömyyden pakkausselosteisiin sekä kertoi joidenkin tuotteiden ylittävän viraston sallimat määrät hiivaa ja penisilliiniä. Elokuussa 2013 myös Valko-Venäjä liittyi Venäjän aloittamaan tuontikieltoon, aiheuttaen noin 200 miljoonan Yhdysvaltain dollarin arvoisen menetyksen Roshenin myyntituloissa. Oman julistuksensa mukaan Roshen piti Venäjän ja sen kanssa tulliliittosopimuksen tehneiden valtioiden esittämiä syytöksiä perusteettomina, vakuutti toimivansa avoimesti ja kansainvälisten lainsäädäntöjen mukaan sekä olevansa valmis yhteistyöhön venäläisten viranomaisten kanssa. Venäjän elintarvikevirasto järjesti tarkastuksia Ukrainassa oleviin tuotantolaitoksiin. Sen mukaan muun muassa Roshenille maitoa toimittava ukrainalainen tuottaja ei ole Venäjällä sallittujen maahantuojien rekisterissä. Pääministerin apulaisen Gennadi Onišenkon mukaan "Ukrainan kutsumien venäläisten asiantuntijaryhmän luoma epäammattimainen ja epäystävällinen ilmapiiri on mainittava". Joulukuussa 2013 Venäjän talousministeriö uskoi Roshenin tuotteiden palaavan takaisin Venäjän markkinoille vuoden 2014 maaliskuun loppuun mennessä. Valko-Venäjä ja Kazakstan tekivät Roshenista omat tutkimuksensa, joissa tuotteista ei löydetty vikoja. Valko-Venäjä salli tuotteiden myynnin. Tuontikieltoa ei ole kuitenkaan toistaiseksi purettu Venäjällä.


title: Roshen

text: Venäjän poliisi teki ratsian Roshenin Lipetskissä Venäjällä olleeseen tehtaaseen Ukrainan presidentinvaalien aikana. Sen johtajaa Taisiya Voroninaa syytettiin ”salajuonittelusta nimeltä mainitsemattomien muiden kanssa rekisteröidyn tavaramerkin laittomasta käytöstä lisävoittojen saamiseksi”, eli väärennettyjen tuotteiden myynnistä. Tehdas suljettiin samassa yhteydessä. Sen sijaan Ukrainassa ja tehtaan työntekijöiden keskuudessa uskottiin, että tehdas suljettiin, koska Porošenko oli mukana Euromaidanissa ja ehdokkaana Ukrainan uudeksi presidentiksi. Uutistoimisto Reutersin mukaan osa Lipetskin tehtaan venäläisistä työntekijöistä häpeilivät työskentelyään ukrainalaiselle johdolle venäläisen isänmaallisuushengen kohottua sen myötä, kun Venäjä alkoi miehittää Krimiä. Roshenin venäläinen kilpailija Uniconf nosti lisäksi kanteen, jossa se vaati Roshenilta 70 miljoonaa dollaria hyvityksenä. Keväällä 2014 "Russia Today" nimitti Venäjällä käytettyjä toimia Roshenia vastaan "Suklaasodaksi".


title: Roshen

text: Tehdas avattiin sittemmin uudestaan, joskaan se ei toiminut enää koko kapasiteetillaan. Tehdas on ainoa Roshenin tuotantolaitoksista, jonka tuotteiden myynti on sallittu Venäjällä ja se tuottaa noin 10 000 tonnia vuodessa. Ukrainalaiset ovat puolestaan olleet vihaisia siitä, että heidän presidentillään on tehdas Venäjällä, joka miehittää Krimiä ja jota Ukrainassa pidetään osallisena Itä-Ukrainassa käytävässä sodassa.


title: Roshen

text: Roshen sulki konditoriatuotteita valmistavan tehtaansa Mariupolissa vuonna 2015 lähialueella käytävän Itä-Ukrainan sodan vuoksi. Tehtaan toiminnan jatkaminen ei myöskään ollut enää kannattavaa, koska Venäjä oli aiemmin kieltänyt Roshenin tuotteiden viennin Krimin alueelle ja muualle Venäjään.


title: Roshen

text: Porošenko asettui presidenttiehdokkaaksi vuoden 2014 Ukrainan presidentinvaaleihin. Ehdokkuutensa aikana Porošenko vannoi myyvänsä omistamansa Roshenin osakkeet, mikäli hänestä tulee presidentti. Hän ei kuitenkaan onnistunut löytämään ostajaa, joten hän on pohtinut omistuksensa myymistä osissa. Porošenkon mukaan: ”Ei ole mikään salaisuus, että sodan vaivaamaan maahan ei tehdä investointeja – kukaan ei osta mitään ja on mahdotonta myydä mitään. Minulle on kerrottu, että on olemassa neljä ostajaa, mutta neuvottelut ovat laahanneet ja avainehtona on ollut sodan loppuminen.”


title: Roshen

text: Sijoitusyhtiö Investment Capital Ukraine LLC on pyrkinyt välittämään Roshenin myymistä. Yhtiön tiedonannon mukaan sekä teollisuuden että rahoitusalan sijoittajat ovat ilmaisseet kiinnostusta Roshenin ostoon, mutta vuoden 2015 puolivälissä Moskovassa annettu oikeuden päätös pidättää Roshenin omaisuus Venäjällä on estänyt myymispyrkimykset toistaiseksi. Päätöksen jälkeen todellisia neuvotteluja ei juuri ole käyty. Tammikuussa 2017 Roshenin johto päätti sulkea toistaiseksi Venäjällä olevien tuotantolaitostensa toiminnan.


title: Roshen

text: Syyskuussa 2013 Roshen avasi ensimmäisen Bonbonetti-brändin alla toimivan liikkeensä Budapestissa, Unkarissa. Syyskuussa 2014 Roshenista tuli ensimmäinen ukrainalainen makeisvalmistaja, joka esitteli suklaatuotteita suklaamaana tunnetussa Sveitsissä. Saman vuoden joulukuussa Roshen avasi ensimmäisen merkkinsa alla toimivan liikkeen Klaipedassa, Liettuassa.


title: Roshen

text: Roshen on rakentamassa uutta keksien valmistamiseen keskittyvää tehdasta Boryspiliin, joka sijaitsee noin 35 kilometrin päässä Kiovasta. Tehtaan tuotantokapasiteetti on 20 000 tonnia. Ensimmäisen rakennusvaiheen odotetaan valmistuvan 2018 ja tuotannon on määrä käynnistyä vuonna 2020.


title: Roshen

text: Vuonna 2004 Roshen aloitti "Land of Childhood" -projektin, jonka toimin se on pystyttänyt eri puolille Ukrainaa yli 80 nykyaikaista leikkikenttää, joiden huollosta, turvallisuudesta ja valvonnasta Roshen vastaa.


title: Roshen

text: Vuonna 2005 Roshen aloitti Ukrainassa lasten koulutusta tukevan projektin, jossa lapset muun muassa tutustuvat sen tuotantolaitoksiin ja saavat tietoa makeisteollisuudesta, sen tuotantolaitteista ja työtehtävistä sekä alan historiasta. Vuonna 2015 Roshen laajensi projektin myös Liettuaan. Vuosittain noin 100 000 kouluikäistä lasta vierailee Roshenin tuotantolaitoksilla.


title: Esa Miettinen

text: Esa Miettinen (s. 16. joulukuuta 1963) on suomalainen pöytätennispelaaja ja vammaisurheilija. Miettinen on edustanut Suomea kolmissa paralympialaisissa. Ensimmäisen kerran hän oli mukana Pekingin paralympialaisissa 2008, jolloin hän sijoittui viidenneksi. Neljä vuotta myöhemmin hän oli Lontoossa 9. Hän edustaa Suomea myös Rio de Janeiron kisoissa. Miettisellä on yksi EM-kulta joukkuekilpailusta vuodelta 2005. Muita EM-mitaleja on useita. Hän on saavuttanut useita mitalisijoja avoimissa kilpailuissa sekä suomenmestaruuskisoissa.


title: John Armstrong, Jr.

text: John Armstrong, Jr. (s. 25. marraskuuta 1758 Carlisle, Pennsylvania – 1. huhtikuuta 1843 Red Hook, New York) oli yhdysvaltalainen sotilas ja poliitikko. Armstrong toimi Pennsylvanian edustajana konfederaation kongressissa ja kahteen otteeseen New Yorkin senaattorina (1801–1802 ja 1803–1804). Tammikuussa 1813 hänet nimitettiin Yhdysvaltain sotaministeriksi, mutta hän joutui eroamaan virastaan jo seuraavan vuoden lokakuussa, kun britit onnistuivat polttamaan ison osan Washington D.C.:sta.


title: John Armstrong, Jr.

text: Sotilaana Armstrong osallistui Yhdysvaltain vapaussotaan, jonka aikana hän kohosi majuriksi.


title: Samoa kesäparalympialaisissa 2012

text:
Samoa osallistui Lontoon kesäparalympialaisiin vuonna 2012 joukkueella, johon kuului kaksi villin kortin avulla paikkansa kisoihin saanutta yleisurheilijaa. Kyseessä oli maan neljäs esiintyminen paralympialaisissa, eikä se saavuttanut mitaleita.
Maan lipunkantajana avajaisissa toimi sprintteri Milo Toleafoa.


title: Samoa kesäparalympialaisissa 2008

text: Samoa osallistui Pekingin kesäparalympialaisiin vuonna 2008 joukkueella, johon kuului vain yksi yleisurheilija. Kyseessä oli maan kolmas esiintyminen paralympialaisissa, eikä se saavuttanut mitaleita.


title: Samoa kesäparalympialaisissa 2004

text: Samoa osallistui Ateenan kesäparalympialaisiin vuonna 2004 joukkueella, johon kuului kaksi yleisurheilijaa. Kyseessä oli maan toinen esiintyminen paralympialaisissa, eikä se saavuttanut mitaleita.


title: Samoa kesäparalympialaisissa 2000

text: Samoa osallistui Sydneyn kesäparalympialaisiin vuonna 2000 joukkueella, johon kuului yksi yleisurheilija. Kyseessä oli maan ensimmäinen esiintyminen paralympialaisissa, eikä se saavuttanut mitaleita.


title: Salomonsaaret paralympialaisissa

text: Salomonsaaret on osallistunut paralympialaisiin vain kerran, eli vuonna 2012 Lontoossa. Silloinkin maalla oli vain yksi urheilija joukkueessa. Mitaleita tai mainittavaa menestystä maa ei ole saavuttanut.


title: Sinä olet kaunis

text: Sinä olet kaunis on suomalaisartisti Suvi Teräsniskan 30. syyskuuta 2016 julkaistu kahdeksas studioalbumi. Albumi nousi ensimmäisellä listaviikollaan Suomen virallisen albumilistan ensimmäiseksi.


title: Sinä olet kaunis

text: Albumin ensimmäinen single ”Elämäni miehiä” julkaistiin 10. elokuuta 2016. Kappaleen ovat säveltäneet Lasse Kurki sekä Matias Keskiruokanen ja sen on sanoittanut Nina Granrot. Teräsniska on kertonut kappaleen olevan hänelle uransa henkilökohtaisen kappale. ”Elämäni miehiä” on ollut parhaimmillaan suomalaisten radiokanavien neljänneksi soitetuin kappale.


title: Tulen morsian

text: Tulen morsian on vuonna 2016 ensi-iltansa saanut draamaelokuva, jonka on ohjannut Saara Cantell. Elokuva kertoo noitavainoista Ahvenanmaalla vuonna 1666. "Tulen morsian" voitti parhaan ulkomaisen elokuvan palkinnon Toronton Female Eye Film Festivalilla vuonna 2017.


title: Salomonsaaret kesäparalympialaisissa 2012

text: Salomonsaaret osallistui Lontoon kesäparalympialaisiin vuonna 2012 vain yhden yleisurheilijan joukkueella. Kyseessä oli maan ensimmäinen, ja toistaiseksi myös ainoa, esiintyminen paralympialaisissa, eikä se saavuttanut mitaleita. Maan ainoa edustaja Hellen Saohaga toimi myös maan lipunkantajana avajaisissa.


text: Salomonsaaret oli vasta edeltävänä vuonna tullut Kansainvälisen Paralympiakomitean jäseneksi, joten nämä olivat ensimmäiset paralympialaiset, joihin maa sai osallistua. Maa sai yhden paikan kisoihin villin kortin avulla.


title: Perinnöllisyysneuvonta

text: Perinnöllisyysneuvonta on työmuoto, jonka avulla pyritään selvittämään ja ennalta ehkäisemään perinnöllisesti vaurioituneen lapsen syntyminen johonkin riskiryhmään kuuluville vanhemmille. Perinnöllisyysneuvonta myös auttaa yksilöitä arvioimaan tiettyjen sairauksien todennäköisyyttä joiden tiedetään tai epäillään olevan geenipohjaisia, kuten Huntingtonin tauti, rintasyöpä ja Alzheimerin tauti. Teollisuusmaissa perinnöllisyysneuvonnasta on tullut rutiini raskaana oleville naisille, etenkin niille, joiden ikä on yli 35 tarjotaan jonkin sortin geenitestejä. Ultraäänitutkimukset tai seerumiseulonta, jotka tehdään 10 ja 20 viikon raskauden alkamisen jälkeen voivat kertoa kehittyykö sikiö normaalisti vai onko se korkeammassa riskissä (korkeampi kuin 1: 250) alttiina kromosomipoikkeuksille esimerkiksi Downin syndroomalle tai hermostoputken sulkeutumishäiriölle.


title: Perinnöllisyysneuvonta

text: Jotkin geneettiset tilat eivät tule näkyviin kuin vasta aikuisuudessa. Aikuiset voivat hakea neuvoa kun sellaisia sairauksia ilmenee perheenjäsenissä ja he haluavat tietää koskettaako se heitä. Esimerkkeinä geenivaikutteisista sairauksista, jotka yleisesti ilmenevät aikuisiällä ovat tietyt syövän tyypit ja Huntingtonin tauti.


title: Yhdysvaltain avoin tennisturnaus 2015 – naisten nelinpeli

text: Jekaterina Makarova ja Jelena Vesnina olivat puolustava mestaripari, mutta Makarova ei osallistunut tänä vuonna. Vesnina pelasi Eugenie Bouchardin kanssa, mutta he vetäytyivät toisen kierroksen ottelustaan Bouchardin loukkaantumisen vuoksi.


text: Martina Hingis ja Sania Mirza voittivat turnauksen voitettuaan loppuottelussa Casey Dellacquan ja Jaroslava Švedovan.


title: Rafael Rindell

text: Henrik Johan Rafael RIndell (3. joulukuuta 1886 Askainen – 19. maaliskuuta 1920 Helsinki) oli suomalainen toimittaja, piirtäjä ja kuvittaja.


title: Rafael Rindell

text: Rindellin vanhemmat olivat Ulvilan kappalainen ja Reposaaren komministeri Johan Oskar Rindell (1856–1926) ja Augusta Amanda Lönnmark. Hän pääsi ylioppilaaksi Porin lyseosta 1904 ja opiskeli sitten muun muassa Teknillisessä korkeakoulussa, Kauppakorkeakoulussa ja Ateneumissa. Rindell työskenteli eri yritysten palveluksessa Hangossa sekä toimi avustajana ja piirtäjänä useissa eri lehdissä. Hän oli Helsingin Sanomien toimittajana ja piirtäjänä vuodesta 1915 alkaen.


title: Rafael Rindell

text: Rafael Rindell tunnetaan ennen kaikkea Jalmari Finnen Kiljusen herrasväki-kirjojen kuvittajana.


title: Suomen surkein nikkari

text: Suomen surkein nikkari on syys–marraskuussa 2016 MTV3-kanavalla esitetty suomalainen tositelevisiosarja, jossa viisi kilpailijaa alkoivat remontoimaan huonokuntoista kurssikeskusta erilaisia kädentaitoja vaativissa tehtävissä. Jokaisessa jaksotaan valittiin jakson paras ja surkein nikkari, mutta ohjelmasta ei kuitenkaan pudoteta sen edetessä ketään pois. Ohjelman juonsi Juuso Mäkilähde ja tuomareina toimivat Jenni Tuominen ja Sebastian Sandelin.


title: Suomen surkein nikkari

text: Ohjelman ensimmäiselle kaudelle haettiin kilpailijoita keväällä 2015 ja se kuvattiin saman vuoden kesänä.


title: O-Aminofenoli

text: o-Aminofenoli eli 2-aminofenoli (CHNO) on aminofenoleihin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä valmistettaessa väriaineita, lääkkeitä ja maatalouskemikaaleja. Sitä käytetään myös väriä muodostavana komponenttina hiusväreissä. o-Aminofenoli on m- ja p-aminofenoleiden isomeeri.


title: O-Aminofenoli

text: Puhtaana o-aminofenoli on valkoista neulasmaisesti kiteistä ainetta. Se kuitenkin hapettuu helposti ilman vaikutuksesta ruskeiksi yhdisteiksi. o-Aminofenoli liukenee veteen ja hyvin etanoliin sekä dietyylieetteriin ja hieman bentseeniin. Vierekkäisissä asemissa sijaitseville hydroksyyli- ja aminoryhmille tapahtuu helposti syklisoitumis- ja kondensaatioreaktioita. Esimerkiksi rauta(III)kloridi, eräät entsyymit tai auto-oksidaatio piidioksidipinnalla johtaa 2-aminofenoksatsin-3-onin muodostumiseen. Muita heterosyklisiä yhdisteitä, joita voidaan valmistaa o-aminofenolista ovat muun muassa fenoksatsiinit, bentsoksatsolit ja tiobentsoksatsolit.


title: O-Aminofenoli

text: o-Aminofenoli ärsyttää ihoa, silmiä ja hengitysteitä. Yhdisteelle altistumisesta voi aiheutua huonovointisuutta ja pääkipua. o-Aminofenoli voi lisätä methemoglobiinin määrää elimistössä, mikä ilmenee ihon ja kynsien sinistymisenä. Hiusväreissä o-aminofenoli voi aiheuttaa herkistymistä ja allergisia oireita.


title: O-Aminofenoli

text: o-Aminofenolia valmistetaan pelkistämällä o-nitrofenolia happamissa olosuhteissa raudan avulla. Toinen tapa on pelkistää nitrobentseeniä hydroksyyliamiinin avulla ja muodostuva välituote toisiintuu o-aminofenoliksi.


title: O-Aminofenoli

text: o-Aminofenolia käytetään useiden muiden orgaanisten yhdisteiden valmistukseen. Siitä valmistetaan muun muassa kloorikinaldolia, triasulfuronia, 8-hydroksikinoliinia, valokuvauskemikaaleja, atsovärejä ja rikkivärejä. Lisäksi o-aminofenolia käytetään hiusväreissä ja turkisten värjäykseen.


title: UFC 200

text: UFC 200: Tate vs Nunes oli Ultimate Fighting Championshipin järjestämä vapaaottelu-tapahtuma. Se järjestettiin 9. heinäkuuta 2016 Las Vegasissa, Nevadassa. Tapahtuma televisioitiin pay-per-view -lähetyksenä.


title: UFC 200

text: Tapahtuma oli viimeinen Zuffan omistuksessa järjestetty UFC-tapahtuma. William Morris Endeavor kykyjen etsintä yhtiö osti UFC:n Zuffalta heinäkuussa.


title: UFC 200

text: Bonuksen voittaneet ottelijat saivat palkkioksi 50 000 dollaria.


title: Devil Is Fine

text: Devil Is Fine on Manuel Gagneuxin yhden miehen avantgardemusiikin yhtye Zeal and Ardorin esikoisalbumi. Se julkaistiin 15. huhtikuuta 2016 levymerkillä Reflections Records. Kappaleissa yhdistyvät muun muassa blues, black metal, afrikkalais-amerikkalainen ritualistinen musiikki, hip hop, noise ja jazzmusiikki. Albumi julkaistiin ensin digitaalisena sekä vinyyliformaatissa.


title: Devil Is Fine

text: Helmikuussa 2017 brittiläinen MVKA Productions julkaisee albumin maailmanlaajuisesti CD-formaatissa.


title: Devil Is Fine

text: Noiseyn Kim Kelly piti albumia mahtipontisena kokonaisuutena, vaikka esimerkiksi kolmiosaisen ”Sacrilegium” -kappaleen ei pitäisi kaikessa kaoottisuudessaan toimia lainkaan. Hänen mukaansa kappaleissa päällimmäisenä elementtinä on gospel eikä suinkaan black metal. Kesäkuussa 2016 Rolling Stone nosti albumin parhaaksi siihen astisista vuonna 2016 julkaistuista metallialbumeista. Metal Stormin arvostelija ylisti albumia yhdeksi vuoden parhaaksi, vaikkei osannutkaan sanoa missä kategoriassa. Metal Templen H.P. Buttcraft sanoi albumin tarjoavan uutta ja mullistavaa extreme metalia, ja arvosteli albumin ”melkein täydelliseksi”.


title: Cool Vibes

text: Cool Vibes () on Vanilla Ninjan esittämä kappale, joka edusti Sveitsiä vuoden 2005 Eurovision laulukilpailussa Ukrainan Kiovassa.


title: Cool Vibes

text: Kappale kilpaili Euroviisujen semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui 24. maan joukosta 8. sijalle.


title: Tamara Maunonen

text: Eila Tamara Linnea Maunonen (o.s. "Wikman"; 16. helmikuuta 1921 Helsinki – 13. maaliskuuta 1994 Jyväskylä) oli suomalainen selvänäkijä, unien tulkitsija ja kaukoparantaja.


title: Tamara Maunonen

text: Maunosella oli 1980-luvulla oma selvänäkijäpalsta Nykyposti-lehdessä. Hän oli mukana Suomen Eläkeläisten Puolueen toiminnassa ja edusti puoluetta television vaalitentissä 1987 sekä oli puolueen kansanedustajaehdokkaana tulematta valituksi.


title: Tamara Maunonen

text: Tamara Maunosen tytär Sonja Maunonen (k. 2013) oli myös selvänäkijä ja hänellä oli toistakymmentä vuotta oma selvänäkijäpalstansa Hymy-lehdessä.


title: In My Dreams

text: ”In My Dreams” () on Wig Wamin esittämä kappale, joka edusti Norjaa vuoden 2005 Eurovision laulukilpailussa Ukrainan Kiovassa.


title: In My Dreams

text: ”In My Dreams” sijoittui euroviisujen semifinaalissa kuudenneksi ja selviytyi finaaliin. Finaalissa kappale sijoittui 24 maan joukosta 9. sijalle.


title: Nagqu

text: Nagqu (, "Nagqu Chongkyêr"; ) on prefektuuritason kaupunki Kiinan Tiibetin autonomisella alueella. Kaupungin pinta-ala on 450 537 neliökilometriä ja väkiluku 462 381 (vuonna 2010). Kaupungin päähallintopaikka on Senin kaupunkipiiri, jonka keskusta sijaitsee linnuntietä noin 220 kilometriä autonomisen alueen pääkaupunki Lhasasta pohjoiskoilliseen.


title: Nagqu

text: Piirikuntatasolla prefektuuritason kaupunki jakautuu yhteen kaupunkipiiriin ja kymmeneen piirikuntaan.


title: Forogj, világ!

text: Forogj, világ! () on Noxin esittämä kappale, joka edusti Unkaria vuoden 2005 Eurovision laulukilpailussa Ukrainan Kiovassa.


title: Forogj, világ!

text: Kappale kilpaili Euroviisujen semifinaalissa, jossa se sijoittui viidenneksi ja selviytyi finaaliin. Finaalissa kappale sijoittui 24. maan joukosta 12. sijalle.


title: You and Me (Joan Frankan kappale)

text: You and Me () on Joan Frankan esittämä kappale, joka edusti Alankomaita vuoden 2012 Eurovision laulukilpailussa Azerbaidžanin Bakussa.


title: You and Me (Joan Frankan kappale)

text: Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista.


title: You and Me

text: You And Me tarkoittaa seuraavia asioita:


title: Vanuatu paralympialaisissa

text:
Vanuatu on osallistunut paralympialaisiin kolmesti vuosina 2000, 2008 ja 2012 . Maa on osallistunut vain kesäparalympialaisiin eikä talviparalympialaisiin. Mitaleita maa ei ole saavuttanut.
Maa on osallistunut paralympialaisiin aina yhden tai kahden urheilijan joukkueella.


title: Fokus taide

text: Fokus taide on Otavan Fokus-tietosanakirjaston osana 1971–1972 julkaistu kaksiosainen maailmantaiteen hakuteokseksi nimetty tietokirja. Tietosanakirjaston muita osia ovat "Otavan Iso Fokus" -niminen tietosanakirja sekä "Fokus ihminen", "Fokus tekniikka 1–2" ja "Fokus urheilu".


title: Fokus taide

text:
Teoksen molempien osien päätoimittaja oli Aune Lindström, toimittaja Kalevi Haikara ja toimitussihteeri Margareta Muthreich-Söderlund. Teos oli alkujaan ruotsalainen, nimeltään "Focus Konsten" (1970–1971), mutta toimitustyön yhteydessä alkuperäisiä kirjoituksia muokattiin ja laajennettiin Suomen näkökulmasta, samoin kuin kuvavalikoimaa muutettiin. Kirjojen suojakannet suunnitteli Franz Schatzlmayr. Molempien osien toimitustyössä käytettiin suomentajia, toisessa osassa oli myös yhteensä 25 suomalaista avustajaa. Teoksen molemmissa osissa on runsas mustavalko- ja värikuvitus.
Teoksen ensimmäinen osa käsittelee taidehistoriaa. Kahdelle palstalle taitetun teoksen laajuus on 793 sivua ja siinä on 21 lukua, Aune Lindströmin laatima esipuhe ja johdantona Göran Schildtin teksti "Taideteoksen funktionmuutokset" (ss. 10–33). Väri- ja mustavalkokuvat on numeroitu erikseen juoksevasti luvuittain. Lukujen alkuperäisten tekstien ruotsalaiset kirjoittajat on esitetty vain teoksen sisällysluettelossa. Kunkin luvun on laatinut yksi asiantuntija, mutta "Pohjoismaat"-luvun kirjoittajaksi on todettu Jan Svanbergin ohella Aune Lindsröm ja Margareta Muthreich-Söderlund. Ensimmäisen osan luvut ovat seuraavat: esihistoriallinen taide, primitiivinen taide, Amerikan muinainen taide, Islamin taide, Intia, Kiina, Japani, antiikki, antiikin perintö, länsimaisen taiteen tyylihistoria, Italia, Ranska, Englanti, saksalainen kielialue, Alankomaat, Espanja ja Portugali, Latinalainen Amerikka, Yhdysvallat, Venäjä ja Neuvostoliitto, Itä-Euroopan taide, Pohjoismaat ja moderni taide. Taidehistoriaa tarkastellaan siis sekä alueittain että ajallisesti esihistoriallisesta ajasta nykyaikaan niin, että antiikin taiteelle on omistettu kaksi erillistä lukua (ss. 184–267). Toisaalta esimerkiksi Itä-Euroopan taidetta käsitellään vain kuuden sivun verran.


title: Fokus taide

text: Teoksen toinen 888-sivuinen osa on ensimmäiseen osaan verrattuna tietosanakirjamainen, mutta rakentuu silti pääosin (ss. 10–503) muutaman sivun mittaisista artikkeleista, joita seuraavat sanakirja ja hakemisto (ss. 505–878) sekä molempien osien kirjallisuusviitteiden ja kuvalähteiden luettelo (ss. 879–888). Esipuhe on sama kuin ensimmäisessä osassa. Kahdelle palstalle taitetut kuvitetut artikkelit, joita on yhteensä 84, ovat aakkosjärjestyksessä. Ensimmäinen niistä käsittelee abstraktia taidetta ja viimeinen väärentämistä. Artikkeleiden kirjoittajia tai niitä seuraavan sanakirja-hakemiston laatijoita ei esitetä, mutta teoksen avustajina luetellaan seuraavat henkilöt: Leino Hassinen, Sakari Helander, Heikki Häiväoja, Tapani Jokela, Aune Jääskinen, Keijo Kaskimies, Pentti Kaskipuro, Toini-Inkeri Kaukonen, Timo Keinänen, Veikko Kiljunen, Marjatta Levanto, Yrjänä Levanto, Henrik Lilius, Aino Linnove, Mikko Manninen, Kirsti Melanko, Anna-Maija Reinilä, Markku Reunanen, Leena Savolainen, Niilo Suihko, Juha Söderlund, E. J. Vehmas, Keijo Virtamo ja Jouko Voionmaa. Myös kolmelle palstalle taitettu sanakirja ja hakemisto on kuvitettu ja aakkosjärjestyksessä. Sen selitystekstit ovat eri mittaisia parista rivistä pariin palstaan. Teoksen ensimmäisen osan lukuihin ja toisen osan artikkeleihin viitataan kursivoinnilla ja osan numerolla ja ykkösosan tapauksessa myös sivunumerolla. Viittauksia käytetään myös kuviin (Ku), karttoihin (Ka), taulukoihin (Ta) ja hakemiston tiettyihin termeihin (Hak). Nekin sisältävät joissakin tapauksissa sivunumeron. Sanakirjaa ja hakemistoa edeltävät käyttöohje ja ääntöohje sekä normaalivärien esittely ja taidevärien pigmenttien taulukko.


title: Vanuatu kesäparalympialaisissa 2012

text: Vanuatu osallistui Lontoon kesäparalympialaisiin vuonna 2012 joukkueella, johon kuului vain sprintteri Marcel Houssimoli, joka osallistui kolmelle juoksumatkalle ja toimi myös maan lipunkantajana avajaisissa. Mitaleita hän ei kuitenkaan saanut, vaikka pääsikin 400 metrin juoksussa (luokassa T38) finaaliin sijoittuen sen seitsemänneksi.


title: Vanuatu kesäparalympialaisissa 2008

text: Vanuatu osallistui Pekingin kesäparalympialaisiin vuonna 2008 joukkueella, johon kuului vain voimanostaja Tom Tete, joka osallistui miesten alle 60-kiloisten sarjaan ja toimi myös maan lipunkantajana avajaisissa. Mitaleita hän ei kuitenkaan saanut. Samalla Vanuatu teki paluun kesäparalympialaisiin kahdeksan vuoden tauon jälkeen.


title: Vanuatu kesäparalympialaisissa 2000

text: Vanuatu osallistui Sydneyn kesäparalympialaisiin vuonna 2000 joukkueella, johon kuului kaksi keihäänheittäjää. Mitaleita kumpikaan ei kuitenkaan saanut. Samalla Vanuatu teki ensiesiintymisensä kesäparalympialaisissa.


title: Intian yleislakko (2016)

text: Intian yleislakko, joka järjestettiin 2. syyskuuta 2016, on ihmiskunnan historian laajin lakko. Siihen osallistui noin 150–180 miljoonaa ihmistä. Lakkolaiset vastustivat pääministeri Narendra Modin talouspolitiikkaa ja yksityistämistoimia sekä vaativat parempaa sosiaaliturvaa, minimipalkkaa ja terveydenhoitoa. Ainakin 20 mielenosoittajaa pidätettiin lakon yhteydessä.


title: Uuno Pore

text: Uuno Pore (19. joulukuuta 1905 Heinola – 30. tammikuuta 1982) oli suomalainen filosofian maisteri ja teosofi.


title: Uuno Pore

text: Pore oli Ruusu-Risti-yhdistyksen johtajana vuodesta 1952 kuolemaansa asti. Ansiotyönään hän työskenteli vakuutusyhtiö Pohjolan palveluksessa vuosina 1926–1970, viimeiset vuodet palo- ja jälleenvakuutusosaston päällikkönä. Hän laati yhtiön 50-vuotishistoriikin. Pore oli Kokoomuksen Nuorten Liiton perustajajäseniä.


title: Simon Fraser University

text: Simon Fraser University (SFU) on julkinen tutkimusyliopisto Kanadan Brittiläisessä Kolumbiassa. Sen kampukset sijaitsevat provinssin kolmessa suurimmassa kaupungissa Burnabyssä, Vancouverissa ja Surreyssä.


title: Simon Fraser University

text: Yliopiston pääkampus on vuonna 1965 rakennettu Burnaby Mountainin rakennuskokonaisuus, jossa opiskelee yli 30 000 opiskelijaa ja työskentelee tuhatkunta henkilökunnan edustajaa. Yliopisto tarjoaa alemman ja ylemmän tutkinnon opintoja kolmena lukukautena ympäri vuoden.


title: Simon Fraser University

text: SFU:n urheilujoukkueet kilpailevat ainoana kanadalaisyliopistona NCAA:ssa. SFU on ensimmäinen Yhdysvalloissa akkreditoitu kanadalainen tutkimusyliopisto.


title: Simon Fraser University

text: SFU:n seitsemän tiedekuntaa ("faculties") ovat sovellettujen tieteiden (tekniikka), taiteiden ja yhteiskuntatieteiden, viestinnän ja teknologian, ympäristötieteiden, kasvatustieteiden, terveystieteiden sekä luonnontieteiden tiedekunta.


title: Simon Fraser University

text: Yliopistolle nimensä antanut Simon Fraser oli North West Companyn turkiskauppias ja tutkimusmatkailija. Yliopiston alkuperäinen nimi oli Fraser University, mutta siitä saatu lyhenne FU muistutti liikaa sanontaa ”fuck you”. Useista sijaintipaikkavaihtoehdoista valittiin 365 metriä merenpinnasta kohoava Burnaby Mountain, jolle rakennettavan kampuksen arkkitehtuurikilpailun voittivat Arthur Erickson ja Geoffrey Massey betonibrutalismia edustavalla suunnitelmallaan. Rakentaminen alkoi keväällä 1964 ja toiminta rakennuksissa saattoi alkaa syyskuussa 1965.


title: Simon Fraser University

text: Yliopiston Vancouverin kampus koostuu useista rakennuksista Vancouverin keskustassa, ja Surreyn kampus sijaitsee samassa kiinteistössä ostoskeskuksen kanssa. Jokaisella SFU:n kampuksella on oma kirjasto. Yliopistoon kuulu myös arkeologinen ja kansatieteellinen museo sekä kolme taidegalleriaa, joiden kokoelmissa on noin 5 500 teosta.


title: Nieminen & Lahtinen Show

text: Nieminen & Lahtinen Show on syys–marraskuussa 2016 Nelosella esitetty suomalainen viihdeohjelma, jonka pääosissa olivat Riku Nieminen ja Niina Lahtinen.


title: Nieminen & Lahtinen Show

text: Ohjelmassa oli viikoittain vaihtuvat musiikki- ja komediavieraat. Ohjelmassa nähtiin myös muun muassa Niemisen ja Lahtisen esittämiä sketsejä sekä uusia versioita suomalaisista musiikkikappaleista.


title: Liisa Lilja

text: Liisa Lilja (s. 26. elokuuta 1992) on suomalainen triathlonisti ja vammaisurheilija. Hän sijoittui neljänneksi Rio de Janeiron paralympialaisissa 2016 luokan PT2 kilpailussa. Lilja on saavuttanut EM-hopeaa vuosina 2014 ja 2015. MM-kilpailuissa 2015 Lilja sijoittui neljänneksi. Hän edustaa Helsinki Triathlonia. Hänen valmentajansa on Tommi Martikainen. Vuonna 2017 Rotterdamissa hän voitti paratriathlonin PTS2-luokan maailmanmestaruuden.


title: Kiminkijärvi

text: Kiminkijärvi (SYKE:n järvinumero 14.421.1.046) on Kimingin kylässä Viitasaarella Keski-Suomessa sijaitseva pieni järvi. Se on Keiteleen Kaivannonlahden pohjukassa, ja järviä erottaa Kaivannonkannas-niminen kapea kannas, jota pitkin kulkee myös seututie 659. Järven vesi on lievästi humuksista, mutta rehevyystasoltaan neutraalia.


title: Antti Latikka

text: Antti Latikka (s. 6. marraskuuta 1990) on suomalainen uimari ja vammaisurheilija. Latikka on kilpaillut kolmissa paralympialaisissa. Ensimmäisen kerran hän oli mukana Pekingissä, mutta hän on ollut mukana myös Lontoossa ja Rio de Janeirossa. Hänellä on yksi EM-pronssi vuodelta 2016. Se tuli 100 metrin sekauinnista. Hän edustaa Swimming Club Rovaniemeä ( Scr )


title: Leo Lähteenmäki (uimari)

text: Leo Lähteenmäki (s. 23. marraskuuta 1991) on suomalainen uimari ja vammaisurheilija. Hän edustaa suomea Rio de Janeiron paralympialaisissa. Hänellä on yksi MM-pronssi vuodelta 2013. EM-hopeaa hän on saavuttanut 2014 ja 2016. Kaikki arvokisamitalit ovat tulleet 50 metrin vapaauinnista. Hän edustaa seuratasolla Swimming Jyväskylää.


title: Juhani Kokko (voimanostaja)

text: Juhani Kokko (s. 30. kesäkuuta 1986) on suomalainen voimanostaja ja vammaisurheilija. Hän on edustanut Suomea kaksissa paralympialaisissa Pekingissä 2008, jolloin hän sijoittui sijalle 11 ja Rio de Janeirossa 2016, jolloin hän sijoittui kuudenneksi.


title: Juhani Kokko (voimanostaja)

text: Kokko kilpailee alle 59 kilogramman sarjassa ja hänen ennätyksensä on 150 kg. Hänellä on kaksi EM-pronssia vuosilta 2013 ja 2018.


title: Ronja Oja

text: Ronja Oja (s. 31. heinäkuuta 1992) on suomalainen yleisurheilija ja vammaisurheilija. Oja edusti Suomea Rio de Janeiron paralympialaisissa 2016. Oja voitti vuoden 2018 EM-kisoissa pituushypyssä pronssia tuloksella 426 ja kultaa 100 metrin juoksussa ajalla 13,68. Hänen ennätyksensä 100 metrin juoksussa on 13,57 ja pituushypyssä 430 cm. Oja kilpailee luokassa T/F11. Oja edustaa Helsingin Kisaveikkoja.


title: Ronja Oja

text: Ronja Oja on näkövammainen. Hän opiskelee tietojenkäsittelytiedettä Helsingin yliopistossa.


title: Right Now (Ile Kallio Big Rock Bandin albumi)

text: Right Now on Ile Kallio Big Rock Bandin toinen studioalbumi, joka julkaistiin 2. syyskuuta 2016 levymerkillä Sony Music Entertainment. Albumi nousi julkaisuviikollaan Suomen virallisen listan sijalle 12.


text: Albumilta julkaistiin kaksi singleä, joista ensimmäinen ”I Feel Love” ilmestyi 29. huhtikuuta, ja siitä kuvattiin myös musiikkivideo. Toinen single ”Right Now” julkaistiin 12. elokuuta.


title: Rokokoo Computer

text: Rokokoo Computer on Tommi Liimatan kolmas sooloalbumi. Se julkaistiin 9. syyskuuta 2016 levymerkillä Diu Dau Records. Edellisten kahden albumin tapaan sen kannessa on artistin maalaama omakuva ja takakannessa taiteilijan mökkilaiturilla otettu alastonkuva. Albumin tekemisen aikaan Liimatta piti Facebookissa studiopäiväkirjaa. Albumi debytoi Suomen virallisen listan sijalla 43.